Drama o životu Srba na Kosovu „Enklava” u bioskopima | CityMagazine\nDrama o životu Srba na Kosovu „Enklava” u bioskopima\nGlavna tema filma „Enklava“ je život Srba u malim izolovanim zajednicama – enklavama na Kosovu i Metohiji.\nOve zajednice su jedine takve u Evropi, a pripadnici policije Ujedinjenih nacija i Evropske unije neophodni su da bi očuvali ove teritorije.\nPrimorani na život bez slobode, ograničeni skučenim prostorom, Srbi koji su ostali da žive na Kosovu i Metohiji egzistiraju u veoma teškim, getoiziranim uslovima.\nGlavni glumci, pored Nebojše Glogovca, Anice Dobre, Nenada Jezdića i Miodraga Krivokapića, su i četiri dečaka sa Kosova i Metohije. Kroz prizmu odrastanja dečaka u specifičnim uslovima posle pogroma, marta 2004. godine, kroz njihov odnos i dramu koju preživljavaju lako se uviđaju i osećaju osnovne ideje filma.\nOsobine pokojanja, oprosta i ljubavi upečatljivo se prepoznaju i osećaju u porukama koje Enklava nosi u sebi. Pomenuti film kroz decu govori šta je suština života i koji su neiskvareni i jedini ispravni načini rešavanja problema i konflikata.\n26. februar 2015. Novi sportski domaći film „Bićemo prvaci sveta“ u Cineplexxu domaći filmovi


Roy Hargrove Tribute: Omaž velikom jazz umetniku - Dan u Beogradu\nNaslovna » Izlasci » Muzika » Koncerti » Roy Hargrove Tribute: Omaž velikom jazz umetniku\nAh Neša 3. januar 2019. Koncerti Postavite komentar\nRoy Hargrove (1969-2018) jedan je od najistaknutijih jazz umetnika svih vremena, legendarni trubač i kompozitor koji je svojim prstima stvarao istoriju nove jazz muzike.\nGotovo da ne postoji veliki jazz autor koji proteklih trideset godina koji nije saradjivao Royem, počevši od velikih jazz imena kao sto su Herbie Hancock, Michael Brecker, Oscar Peterson, Check Corea, Kenny Garrett pa sve do R&B i hiphop zvezda kao sto su D’Angelo, Erykah Badu, Robert Glasper i mnogi drugi.\nNjegova iznenadna smrt pre nepuna dva meseca potresla je sve ljubitelje jazz muzike kao i mnoge mlade muzičare kojima je Roy Hargrove bio veliki uzor i inspiracija.\nMeđu njima su neki od naših najistaknutijih mladih jazz muzičara koji će u klubu Soul Society, premijerno izvesti neke od najpoznatijih numera ove muzičke gromade.\nRoy Hargrove Tribute su:\n• Ognjen Gotovčević – saksofon,\n• Andreja Hristić – klavir,\n• Nikola Banović – bubanj i\n• Boris Šainović – kontrabas.\nTagoviizlasci jazz koncerti muzika roy hargrove tribute soul society zima u beogradu\nPrethodni Prvi sneg u 2019. godini u Beogradu\nSledeći 47. FEST: Na otvaranju film „The Favourite“ Jorgosa Lantimosa


U Pančevu podeljeno više od 8.000 novogodišnjih paketića deci - ePancevo\nGrad Pančevo je danas uručio više od 8.000 novogodišnjih paketića deci do 10 godina u okviru manifestacije „Novogodišnja pančevačka čarolija“ koja je organizovana po prvi put.\nmanifestaciju je otvorio dečji hor Vokal kids iz Pančeva, a zatim je sve okupljene pozdravio gradonačelnik Pančeva Aleksandar Stevanović.\nOn je izrazio zadovoljstvo što ima priliku da bude sa najmlađim sugrađanima i istakao da je Grad Pančevo odlučio da ove godine ne pravi veliki novogodišnji doček, već da novac za te namene preusmeri na poklone za najmlađe sugrađane. Čestitao im je predstojeće praznike i poželeo zdraviju, lepšu i uspešniju Novu godinu.\n„Ponosan sam na sve Pančevke i Pančevce koji su sa svojom decom došli na ovu fantastičnu manifestaciju. Potrudili smo se da organizujemo celodnevni program kako bismo našim najmlađim sugrađanima podelili paketiće koje smo obezbedili za njih. Iako smo planirali da podelimo oko 5.000 paketića, roditelji su prijavili više od 8.000 dece za paketiće. Naravno da smo za sve njih obezbedili paketiće, jer nam i jeste bila želja da svako dete dobije svoj paketić. Prisustvo ovolikog broja građana sa decom pokazuje da nismo pogrešili što smo novac umesto za doček Nove godine utrošili na organizaciju ove manifestacije za decu i paketiće za svako dete. Srce mi je puno kad vidim nasmejana i radosna dečja lica i ovde sam u potpunosti odeća novogodišnja atmosfera“, izjavio je gradonačelnik Pančeva nakon što je prošetao među decom i ulicom u kojoj se nalaze punktovi za podelu paketića.\nNovogodišnje paketiće deci i njihovim roditeljima uručuju članovi gradskog veća, predstavnici skupštine, odbornici, republički i pokrajinski poslanici i direktori javnih i javno-komunalnih preduzeća i ustanova. Obezbeđeno je desetak punktova sa velikim brojem volontera kako bi se podela paketića odvijala što brže i kako bi svako dete dobilo svoj paketić.\nU pratećem delu programa publika je mogla da uživa u hitovima za decu u izvođenju Vokal kidsa i Super raspusta, a tokom trajanja manifestacije animatori se šetaju i dele deci balone i slatkiše.\nBilo je organizovano i fotografisanje s Deda Mrazom i Patrolnim šapama za sve one koji su želeli da imaju ovakvu uspomenu.


“Power China” i “Fortis grupa” spremne da ulažu u RS | Banjaluka.net\nPredsjednik Vlade Republike Srpske Radovan Višković razgovarao je danas u Banjaluci sa predstavnicima kompanija “Pauer Čajna” i “Fortis grupa” koji su iskazali spremnost i opredjeljenje da ulažu u Republici Srpskoj u oblast građevinarstva i u elektrosektor.\nNa sastanku je iskazano opredjeljenje da, na partnerskim odnosima, kompanije “Pauer Čajna” i “Fortis grupa” zajednički ulažu u izgradnju pogona za proizvodnju cementa na području opštine Novi Grad, saopšteno je iz Biroa Vlade Srpske za odnose s javnošću.\nVišković je istakao da će Vlada podržati svaku dobru inicijativu i investicije koje omogućavaju razvoj i nova radna mjesta.\nPredsjednik Vlade je zahvalio kineskim i domaćim investitorima na iskazanom interesovanju za ulaganje u Republiku Srpsku i istakao da je Vlada Republike Srpske opredijeljena za saradnju sa svima koji u njoj vide ravnopravnog partnera.\nKada je riječ o fabrici cementa u Novom Gradu, Višković je istakao da se prilikom izgradnje, kao i u toku pokretanja i odvijanja proizvodnje, moraju poštovati svi standardi zaštite i očuvanja životne sredine, te naglasio da investitori u Republici Srpskoj, kada je riječ o ovom projektu, imaju resurse, razvijenu putnu i saobraćajnu infrastrukturu, te sigurno tržište.\nKineska kompanija “Pauer Čajna” prisutna je na prostoru BiH i regiona kroz partnerski odnos sa domaćim i stranim investitorima, posebno na izgradnji auto-puteva i solarnih i hidroelektrana, navodi se u saopštenju.\nSastanku su prisustvovali generalni direktor kompanije “Pauer Čajna” za BiH Li Zidong /Liu Zhidong/ i komercijalni direktor Ji Lankvi /Ye Lianqi/, predsjednik uprave “Fortis grupe” Dragan Čorokalo i finansijski direktor Mile Janjić.


Protesti u Istanbulu ispred konzulata Saudijske Arabije\nMeđunarodne organizacije Amnesti internešenal (AI) i Reporteri bez granica (RSF) zatražile su danas nezavisnu istragu pod okriljem UN o smrti saudijskog novinara Džamala Kašogija pošto je Rijad zvanično priznao da je 2. oktobra novinar "izgubio život" u konzulatu Saudijske Arabije u Istanbulu.\nSaudijske vlasti navele su da je Kašogi stradao u tuči koja je izbila u Konzulatu, ali AI smatra da to objašnjenje nije "dostojno poverenja i predstavlja novi katastrofalni rekord Saudijske Arabije u poštovanju ljudskih prava".\nSaudijske vlasti su do sada tvrdile da je Kašogi (59), kritičar vlasti, iz Konzulata izašao živ 2. oktobra kada je došao po dokument za venčanje.\n"Turska vlada treba da od generalnog sekretara UN (Antonija Gutereša) traži da naloži hitnu istragu okolnosti Kašogijeve smrti", dodala je AI, navodeći da bi nezavisna istraga bila najbolja garancije da se rasvetli slučaj.\nGeneralni sekretar RSF-a Kristof Deloar je ocenio da je nezamslivo razgovarati o "poslovanju i ćaskati sa investitorima kao da se nije ništa dogodilo" i dodao da čak i nova verzija vlasti o Kašogijevoj smrti ima za cilj da prikrije ono najosnovnije - "gnusni zločin nad novinarom po nalogu države".\nSaudijska Arabija sinoć je priznala smrt novinara unutar zgrade Konzulata što je znatno pogoršalu njenu sliku čak i kod njenih savzenika, posebno SAD. Turski mediji preneli su ranije da je novinar mučen pre smrti.


KINESKE kompanije u Srbiji: Fabrika Yanfeng u Kragujevcu zaposliće 800 ljudi - Pluton Logistics\nKineski Yanfeng planira da do kraja 2023. godine u Kragujevcu bude zaposleno 800 ljudi, najavljeno je prilikom posete gradonačelnika Kragujevca Nikola Dašić ovoj fabrici za proizvodnju delova za automobilske enterijere.\nYanfeng u Kragujevcu posluje 11 meseci – dizajnira, razvija i proizvodi unutrašnje komponente enterijera za sve proizvođače automobila, za svetski poznate modele vozila, a trenutno zapošljava 370 radnika, navodi se na zvaničnom sajtu Grada Kragujevca.\nFabrika, koja je otvorena u decembru prošle godine, prostire se na oko 25.000 m2, a kompleks je smešten na parceli od 5 ha u Slobodnoj zoni Šumadija, sa mogućnošću proširenja. Obim investicije prošle godine iznosio je oko 40 mil EUR, od čega je 10 miliona uloženo u opremu, navodi se na sajtu Grada.\nFabrika u Kragujevcu je najnoviji pogon Yanfeng-a u Evropi. Grupacija Yanfeng Automotive Interiors je jedan od globalnih lidera u proizvodnji automobilskih enterijera – prisutni su na 240 lokacija širom sveta i imaju više od 55.000 zaposlenih. Njihovo globalno sedište je u Šangaju, a centrala u Evropi smeštena je u Nemačkoj.\n← Rhenus Home Delivery testira novo dostavno vozilo – 1.500 kilograma sa BE kategorijom\nNa Gradini zaplenjeno 100 kilograma creva za kobasice →\n28. decembra 2017. marko\n12. oktobra 2018. marko


Organizacija "Lekari bez granica" navela je da ima mladih ljudi koji boluju od epilepsije, dijabetesa i različitih oboljenja srca u kampu na ostrvu Lezbos.\n"Videli smo puno dece sa zdravstvenim problemima kao što su dijabetes, astma i bolesti srca koji su prinuđeni da žive u šatorima u nehumanim, nehigijenskim uslovima bez pristupa lekarima specijalistima i lekovima", rekla je Hilde Vohten, medicinski koordinator "Lekara bez granica" u Grčkoj.\nOna je navela da su u toku pregovori sa grčkim vlastima da se deca prebace u matični kopneni deo zemlje i da im se obezbedi briga lekara.\n"Generalna nespremnost Vlade da nađe brzo, efikasno i sistemsko rešenje za ovu decu, među kojima ima i beba, je nečuvena. Ovi problemi utiču na njihovo zdravlje, mogu da imaju dugotrajne posledice, pa čak i fatalan ishod", rekla je Vohtenova, preneo je "Juronjuz".\nKamp Morija ima kapacitet od 3.000 ljudi, ali je u njemu trenutno više od 19.000, uključujući više od 1.000 lica bez pratnje.\nGrupa "Hjuman rajts voč" tvrdi da oni žive u nehumanim i ponižavajućim uslovima, da je stotine usamljene dece prepušteno samo sebi, da spavaju na kartonskim kutijama, otiračima, izloženi najgorim vremenskim prilikama, te da se njima hitno moraju da pozabave grčke vlasti.


Dodik poklanja novac u humanitarne svrhe | Trebinje Live\nDodik poklanja novac u humanitarne svrhe\nPredsjednik RS Milorad Dodik proteklu posjetu Ruskoj Federaciji ocijenio je kao veomu pozitivnu, a novčani dio odlikovanja od 80.000 dolara uplatiće u humanitarne fondove i za pomoć sportskim i kulturnim organizacijama.\nPredsjednik Republike Srpske Milorad Dodik posjetu Rusiji, za RTRS, ocijenio je kao uspješnu. On je istakao da je ovo bila odlična prilika da dođe do još bolje saradnje srpskog i ruskog naroda i još boljih odnosa Srpske i Rusije.\nDa je saradnja sve bolja svjedoči i nagrada za izuzetan doprinos u poboljšanju jedinstva pravoslavnog naroda, koju je predsjednik Srpske Milorad Dodik dobio od patrijarha Ruske pravoslavne crkve Kirila.\nOsim ove, Dodik je u Rusiji dobio i novčanu nagradu oko osamdeset hiljada dolara. Dodik je urekao da je to nagrada za sve građane Srpske koja će biti iskorišćena u, prije svega, humanitarne svrhe.\nDodik se u Rusiji, između ostalog, sastao i s ministrom inostranim poslova Rusije, Sergejom Lavrovom.\nDodik je naglasio da je sa Lavrovom bilo riječi, o očuvanju autonomije Republike Srpske, naglasivši da je Rusija garant Dejtonskog mirovnog sporazuma.\nPredsjednik Srpske Milorad Dodik osvrnuo se i na posjetu BiH visoke predstavnice EU Ketrin Ešton, ponavljajući da cijeni pomoć Evropske unije, kada je riječ o razvoju BiH, ali je naglasio da Unija ne bi trebalo da se miješa u političke procese u BiH.


- Ručak sa mojim mužićem u prelepom Čikagu - napisala je Ana Ivanović na engleskom jeziku u opisu fotografija na Instagramu, dok je sa suprugom, fudbalerom Bastijanom Švajnštajgerom pozirala nasmejana.\nNASMEJANI I ZALJUBLJENI KAO PRVOG DANA Ana i Bastijan slave tri godine braka, a ova slika i reči svedoče o njihovoj ljubavi\nNa drugoj fotki koju je postavila vidimo je u letnjoj haljini, koja se jako dopala njenim obožavateljkama, dok se trudnički stomačić nazire.\n"Prelepa haljina", "odličan stajling", "mnogo ste lep par", samo su neke od poruka koje se mogu pronaći ispod objave lepe Ane, koje su joj ostavili pratioci.\nANA IVANOVIĆ POKAZALA KAKO OBELEŽAVA USKRS Pozirala sa mužem, a pogledajte šta drže u rukama! Ne skidaju osmeh\nISTINA O ODNOSU ANABELE I ANDREJA On ne želi više dece sa njom! AGRESIJA u braku, druge žene, a evo kako je Luna narušila njihovu ljubav


NIJE OBJAVLJEN BROJ OBOLELIH ŠTIĆENIKA I ZAPOSLENIH: Evo šta se dešava u Gerontološkom centru Kruševac, a da li je zaista sve tako kao što je objavljeno ili se štite rukovodioci?! | Kruševac Info\nNIJE OBJAVLJEN BROJ OBOLELIH ŠTIĆENIKA I ZAPOSLENIH: Evo šta se dešava u Gerontološkom centru Kruševac, a da li je zaista sve tako kao što je objavljeno ili se štite rukovodioci?!\n17 aprila, 2020 Kruševac Info\nGerontološki centar Kruševac od momenta proglašenja vanrednog stanja primenjuje i sprovodi sve preporuke Ministarstva zdravlja, Ministarstva za rad, Zavoda za javno zdravlje Kruševac i drugih nadležnih organa i mere zaštite kako korisnika, tako i zaposlenih, saopštilo je danas Ministarstvo za rad reagujući na, kako je saopštilo, netačne informacije koje su se pojavile u pojedinim medijima. Medjutim, može li se sumnjati u sve napisano od strane Ministarstva i rukovodstva ustanove? Ostaje li mesta sumnji?! Da li je u ovom vremenu dozvoljena sumnja u zvanične izjave, a da se odmah ne shvati kao podrivanje sistema i zagovaranje haosa i unošenje nemira među stanovništvo?! Zaposleni u Gerontološkom centru Kruševac najbolje znaju da li su i kada su se počele primenjivati mere zaštite!\nMinistarstvo ističe da su od 10. marta u toj ustanovi zabranjene posete korisnika i zabranjen je ulazak u ustanovu svim trećim licima, a dobavljači koji dopremaju hranu i ostale potrebe, mogu da dopremaju robu samo do kapije, odnosno portira.\nNavodi se da su dan kasnije, po nalogu direktora, svi zaposleni počeli da nose zaštitnu odeću i obuću, maske i rukavice, da se presvlače u prostorijama koje su posebno određene za tu namenu i koje se redovno dezinfikuju.\nPROČITAJ JOŠ: U osnovnim šklama u planu otvaranje sekcija iz astronomije, zainteresovanost dece velika\nTog dana su i mediji obavešteni da su u Gerontološkom centru Kruševac zabranjene posete.\nU tom centru je 12. marta doneta je Odluka o formiranju Komisije za zaštitu od bolničkih infekcija, a na ulazu u ustanovu je postavljena dezobarijera za dezinfekciju obuće, kao i ispred svakog objekta, kaže se u saopštenju.\nIstog dana je izdat nalog zaposlenima u kuhinjskom bloku o obaveznoj dezinfekciji ruku svih zaposlenih više puta u toku dana, pojačana je dezinfekcija podova i radnih površina više puta u toku dana, pojačana dezinfekcija pribora i posuđa, pojačana kontrola pranja ruku korisnika pri ulasku u trpezariju i izdat je nalog da sve prostorije u svim objektima centra svakodnevno dezinfikuju.\nTaj centar je, 13. marta, navodi Ministarstvo, doneo plan i mere zaštite službe zdravstva i plan rada medicinskog osoblja, negovatelja i čistačica po smenama.\nTakođe, svi zaposleni potpisali su izjave da su upoznati s preporukama Ministarstva koje se odnose na sprečavanje širenja bolesti u ustanovama socijalne zaštite.\nOdređeni su i dežurni telefon, dostupan 24 sata, za informisanje srodnika o stanju korisnika, i broj telefona na raspolaganju korisnicima ove usluge 24 sata i organizovan rad – kontaktiranje telefonom korisnika usluga i dostava hrane i lekova do vrata, bez ulaska u domaćinstva.\nOmogućene su i dozvole za kretanje u vreme policijskog časa za zaposlene koji rade po smenama i organizovan prevoz zaposlenih kombijem iz udaljenih sela do ustanove.\nSmanjen je, dodaje Ministarstvo, kontakt socijalnih radnika sa korisnicima, dok je zaposlenima parkiranje na parkingu ustanove zabranjeno.\nZabranjeno je primanje i unošenje paketa za korisnike od strane srodnika i trećih lica.\nUstanova je, navodi Ministarstvo, od 15. aprila po preporuci ministarstva počela sa preventivnom samoizolacijom.\nFormirane su dve grupe od po 35 zaposlenih, koji se smenjuju na dve nedelje, dok druga grupa za to vreme boravi u kućnoj samoizolaciji.\nKovid 19 virus „ušao“ u Gerontološki…\nEpidemiološka situacija u Kruševcu pod kontrolom,…\nPosted in Društvo Tags: Covid 19, Gerontološki centar, Gerontološki centar Kruševac, Gerontološki centar Kruševac Covid 19, Gerontološki centar Kruševac virus, Gerontološki Kruševac, Korona virus, vanredno stanje, virus\n« Od Korona virusa u Rasinskom okrugu do sada obolele 162 osobe, 125 osoba zaraženo u Kruševcu\nJuče su u Kovid 19 bolnicu, u Hali sportova u Kruševcu, primljeni prvi pacijenti oboleli od Korona virusa, uslovi bolji nego u mnogim zdravstvenim ustanovama, kapacitet 130 kreveta »


Beta 10. decembra 2018. 17:10\nNa konferenciji za novinare posle sastanka ministara spoljnih poslova EU, Mogerini je ponovila da odluka kosovskih vlasti o taksama na robu iz Srbije i BiH ugoržava dijalog i pozvala Prištinu da povuče tu odluku, jer dijalog treba da se vodi u atmosferi poverenja i poštovanja.\nMogerini je rekla da EU i dalje pruža punu podršku nastavku dijaloga Beograda i Prištine kako bi došlo do pozitivnog ishoda – pravno obavezujućeg sporazuma koji bi rešio sva pitanja u vezi s potpunom normalizacijom odnosa.\n„Za EU je relevantno i u tome smo jasni od samog početka da bismo pozdravili ishod koji na obuhvatan način rešava sva pitanja u vezi s normalizacijom na pravno obavezujući način i uz poštovanje principa medjunarodnog prava i pravila EU. I dozvolite mi da to posebno kažem, to bi značilo da nema etničkih podela unutar zemalja i izmedju zemalja“, rekla je Mogerini na pitanje da li je za EU prihvatljiva ideja o korekciji granica.\nOna je dodala da „bez obzira na prilagodjavanja o kojem bi dve strane mogle razgovarati u budućnosti, to nikada neće… završiti u etnički čistim zemljama“.\nMogerini je dodala da svako eventualno rešenje mora da bude prihvatljivo za obe strane i da je na Beogradu i Prištini da se o tome dogovore a na Briselu da to olakša i proveri da li je u skladu s medjunarodnim pravom i pravilima EU.


Jeftini letovi iz Yoron do Jemena - Avio karte Yoron Jemen - eSky.rs\nAvio karte iz Yoron do Jemena\nPretražite letove iz Yoron do Jemena\nProverite najbolje prilike za letove iz Yoron do Jemena\n✔ Postoje li posebne ponude za letove iz Yoron do Jemena na eSky.rs?\n✔ Mogu li se pobrinuti za osiguranje prilikom rezervacije leta iz Yoron do Jemena?\n✔ Ako rezervišem let iz Yoron do Jemena, mogu li da rezervišem ujedno i smeštaj?\n✔ Koje avio-kompanije nude letove iz Yoron do Jemena?\nBudite sigurni, da na eSky.rs ponuda letova iz Yoron do Jemena uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Japana Jeftini letovi iz Japana Jeftini letovi za Akitu Jeftini letovi iz Akite Jeftini letovi za Fahardo Jeftini letovi iz Faharda\nJeftini letovi do Ruande Jeftini letovi iz Ruande Jeftini letovi do Balikesir Airport Jeftini letovi od Balikesir Airport


Uhapšen vođa nekadašnjeg “rakovičkog klana“ – Centar za istraživačko novinarstvo Srbije\nNebojša Stojković, zvani Stojke (41), nekadašnji vođa takozvanog rakovičkog klana, uhapšen je u utorak kada je policija prilikom pretresa njegovog stana na Vračaru pronašla dva pištolja, za koje nije imao dozvolu. Pretres njegovog stana je izvršen zbog sumnji da je učestvovao u pucnjavi koja se dogodila u avgustu u klubu “Brodarac“ ispod Brankovog mosta\nPrema informacijama “Bele knjige“ o organizovanom kriminalu koju je MUP sastavio tokom 2002. i 2003. godine, Stojke je predvodio rakovički klan, veoma agresivnu i brutalnu kriminalnu grupu, koja se bavila reketiranjem, iznudama, zelenaštvom, otmicama i naplatama dugova, a novac koji su nelegalno stekli su prali ulaganjem u nekretnine i građevinske poslove na teritoriji opština Čukarica i Rakovica.\nPripadnici ove grupe su uhapšeni tokom akcije “Sablja“, u martu 2003. godine. Stojkovića je policija prijavila da je izvršio dvostruko ubistvo, ali je zbog nedostatka dokaza oslobođen optužbi. Međutim, na odvojenom sudskom procesu, koji se u Okružnom sudu u Beogradu vodio protiv šestorice pripadnika rakovičke grupe zbog trgovine narkoticima (heroin i kokain), oružja, razbojništava i iznude, Stojković je krajem februara 2006. osuđen na šest i po godina zatvora. Cela rakovička grupa osuđena je tada na ukupno 62 godine i 10 meseci zatvora. Stojković se nalazio u privoru od marta 2003., kada je uhapšen u akciji “Sablja“ do presude u februaru 2006. godine kada je pušten da na slobodi čeka pravosnažnost presude.\nTo su iskoristili Stojkovićevi protivnici da pokušaju da ga likvidiraju.\nU oktobru prošle godine policija je uhapsila grupu koja je planirala da Stojkovića digne u vazduh sa dva kilograma eksploziva postavljenim u njegov “audi“, parkiran ispred zgrade u kojoj živi na Vračaru. Uhapšeni su tada Benedi Đukanović i Miloš Đordia, obojica iz BiH, koji su trebali biti neposredni izvršioci, kao i beograđanin Saša Nikolić, zvani Čvarak, koji je osumnjičen kao naručilac ubistva. Čvarak je bivši pripadnik rakovičkog klana, nije hapšen tokom akcije “Sablja“ i sumnja se da je u tom periodu izbio sukob između njega i vođe klana Stojketa.\nSvi se trenutno nalaze u zatvoru, a sudeći po nedavnim događajima, za Nebojšu Stojkovića to je najbezbednije okruženje.\nČukaricahapšenjeiznudaklub Brodaraclikvidacijanaplata dugovaNebojša Stojkovićorganizovani kriminalposedovanje oružjaRakovicarakovički klanSabljaStojke


40.000 godina istorije Londona prikazanih na nesvakidašnji način - National Geographic Srbija\nNational Geographic predstavlja istoriju jednog od najlepših gradova na svetu animiranim filmom – i papirom.\nIspod ulica Londona još uvek se kriju tragovi života i smrti u prošlosti glavnog grada Velike Britanije.\nNekada davno, London je bio dom runastih mamuta i predaka današnjeg čoveka, okovan divljinom. Mnogo, mnogo kasnije, kako je temperatura rasla, nomadska plemena pravila su mostove kako bi olakšali putovanje i lov u surovim močvarama. Već u gvozdeno doba, ovo tlo privlačilo je sve više ljudi, a početkom naše ere su ovom teritorijom zavladali Rimljani. Mir nije potrajao: Budika, kraljica Icena, 60. godine nove ere prevodila je pobunu protiv rimske vlasti, a London je postajao sve interesantniji osvajačima u vekovima koji su usledili.\nRat nije jedino sa čime su se borili stanovnici ovog grada – izdržali su dve epidemije kuge i jedan od najpoznatijih požara u istoriji.\nPogledajte: Neobična poplava koja je razorila ulice Londona\nIpak, grad je ponovo podignut i širom raširenih ruku dočekao je industrijsko doba. Ono je, još jednom, sve promenilo...\nPogledajte Čarolija Londona sažeta u 3 minuta (VIDEO)\nProteklih godina, prilikom iskopavanja na više lokacija u Londonu pronađen je veliki broj predmeta koji svedoče o prošlosti ovog grada – samo na Istu Endu, mestu na kojem su 2012. godine održane Olimpijske igre, pronađeno je više od 10.000 artefakata! Svako otkriće pokazuje nam brojne slojeve istorije jer je predstavlja važan dokaz o životima i smrti ljudi Londona.\nNational Geographic snimio je interesantan video-prikaz duge i dinamične istorije Londona, a sve što ćete u njemu videti napravljeno je isključivo od papira. Sigurno smo da ćete uživati...\nIstorija London Evropa Engleska Velika Britanija Zanimljivost Istorija Evropljani praistorija


Vanzemaljci plase Hrvate\nPenzionisani policajac Dario DŽeba iz Slavonskog Broda prošlog petka je video neidentifikovani leteći objekat (NLO), prenose mediji u Hrvatskoj. Nekoliko dana nikome o tome nije govorio, ali je pritisak bio neizdrživ. To je drugi slučaj za nepun mesec dana da je na nebu iznad Hrvatske navodno viđen NLO. Prvo je kajem aprila Damir Đuretić mobilnim […]\nKada je grof Izvolski majstorski izigran od strane grofa Erentala tokom aneksione krize 1908. godine, u sanktpeterburškim salonima šef ruske diplomatije zlurado je prozvan „našim ministrom austrijskih inostranih poslova“. Opaska nije bila pravedna: Izvolski je možda bio nedovoljno prepreden za svoj položaj, ali njegova lična lojalnost caru i Rusiji nijednog trenutka nije bila dovedena u […]\nI Nemci u mobi za srpski manastir\nU Nemačkoj, Austriji, i Švajcarskoj srednjoevropska eparhija SPC ima 57 crkvenih opština sa 77 parohija. Eparhija srednjoevropska kojom rukovodi episkop Konstantin (Đokić) povodom petnaestogodišnjice postojanja objavila je „Šematizam srpske pravoslavne eparhije srednjoevropske od 1991. do 2006. godine”.\nStoti rođendan Jovana Hilandarca\nSabrat manastira Hilandara, shi-monah Jovan proslavio je 11. maja stoti rođendan. Kako javlja Svetigora pres, otac Jovan, baštovan srpske carske lavre na Svetoj gori, pobegao je zbog komunista pred kraj Drugog svetskog rata u Englesku. Posle smrti svoje supruge došao je u Hilandar.


Sportske.net - Navijači Lacija mogu da odahnu, uskoro pada veoma važan potpis!\nNavijači Lacija mogu da odahnu, uskoro pada veoma važan potpis!\nLacio je danas pobedio Djenovu sa 4:3 i ostao je u trci za plasman u Ligu šampiona.\nTrener Lacija Simone Inzagi najavio je danas da će produžiti ugovor sa tim fudbalskim klubom.\n"Moramo na pozitivan način da završimo sezonu. Dobro se slažem sa predsednikom (Klaudijom Lotitom), ne žurimo. Lotito trenutno ima nekih ličnih problema, a mi igramo utakmice na svaka tri dana. Neće biti problema", rekao je Inzagi za DAZN, preneli su italijanski mediji.\nInzagijev ugovor ističe na kraju sezone, a spekuliše se da bi mogao da potpiše jednogodišnji ugovor.\nLacio je poveo u 30. minutu golom Hoakina Koree, a prednost je udvostručio Ćiro Imobile iz jedanaesterca u 43. minutu. Fudbaler Lacija Adam Marušić postigao je autogol u 47. minutu, a zatim je strelac za rimski tim bio Luis Alberto u 48. minutu.\nČetvrti gol postigao je Korea u 56. minutu, što je bio njegov drugi gol na utakmici, a zatim su strelci za Djenovu bili Djanluka Skamaka u 80. i Eldor Šomurodov u 81. minutu.\n"Ekipa je bila dobra. Igrali smo veoma dobro 80 minuta. Mogli smo da postignemo i više od četiri gola. Imamo 11 uzastopnih pobeda na domaćem terenu, što je još jedan rekord. Ponosan sam što sam trener ovih igrača, želimo da završimo medju prve četiri ekipe", rekao je trener rimskog kluba.\n"Igrali smo protiv dobrog tima sa mnogo kvalitetnih igrača, napravili smo mnogo šansi, nije lako protiv Djenove, ali zaslužili smo pobedu", dodao je Inzagi.\nLacio sada ima 20 pobeda i šesti je na tabeli sa 64 boda, ali iz 33 utakmice. Rimska ekipa će u sredu igrati zaostalu utakmicu 25. kola protiv Torina.\n"Izgubili smo nekoliko bodova u prvom delu sezone, u drugom smo odlični, mi ni dalje želimo da se plasiramo u Ligu šampiona", naveo je Inzagi.


Svih 12 ženskih rukometnih klubova obustavlja takmičenje u Premijer ligi BiH – Haber.ba\nSvih 12 ženskih rukometnih klubova obustavlja takmičenje u Premijer ligi BiH\nUdruženje ženskih rukometnih klubova Premijer lige Bosne i Hercegovine obavijestilo je Upravni odbor Rukometnog saveza BiH (UO RSBiH) da je svih 12 klubova, učesnika Premijer lige BiH donijelo odluku da obustavi takmičenje u sezoni 2017./2018. do rješavanja njihovih zahtjeva.\nUdruženje se 26. septembra obratilo UO RSBiH i komesaru takmičenja Arijani Vojić zahtjevom, u kojem se između ostalog traži, smanjenje troškova ženskim rukometnim klubovima u Premijer ligi BiH kao i poboljšanje statusa ženskog rukometa u našoj zemlji.\nS obzirom na to da Udruženje do danas nije dobilo odgovor, donesni su zaključci u kojim se od UO RSBiH zahtijeva da radi u interesu klubova i protiv dugogodišnje diskriminacije…\n“Nezauzimanjem stava oko naših zahtjeva od 26. septembra nastavlja se dugogodišnje ignoriranje i diskriminacija ženskog rukometa i ženskih rukometnih klubova u BiH. Ignorisanje naših zahtijeva za smanjenjem troškova takmičenja i to kroz ograničenje troškova klubova za službene osobe na 500 KM po utakmici i oslobađanje od plaćanja kotizacije za ženske klubove za sezonu 2017./2018, samo pokazatelj da ne postoji ni minimum razumijevanja niti dobre volje da UO RSBiH uradi išta čime bi pomogao i olakšao rad ženskih rukometnih klubova”, navedeno je, između ostalog, u saopštenju Udruženja ženskih rukometnih klubova.\nOdluku o obustavi takmičenja u Premijer ligi BiH donijelo je 12 klubova: RK llidža, OŽRK Jedinstvo AR, HŽRK Grude ŽRK Mira, ŽRK Krivaja ŽRK Neretva, ŽRRK Izviđač CO, HRK Katarina, ŽRK Bihać, ŽRK Dubica, i ŽRK Hadžići DIDO.\nUdruženje je najavilo da će o stanju ženskog rukometa u BiH obavijestiti i Evropsku rukometnu federaciju (EHF).\nTeme:BiH, izdvojeno, obustava takmičenja, poboljšanje statusa, zahtjevi, ženski rukometni klubovi\nNeugodno iskustvo vozača sa autostoperom u Jablanici\nBihać odaje počast Donni Ares


Novinska agencija Beta za 25 godina rada postala simbol slobode medija u Srbiji | Autonomija\nNovinska agencija Beta za 25 godina rada postala simbol slobode medija u Srbiji\n"Novinske agencije su branik između javnog interesa i profita"\nNovinska agencija Beta je od svog osnivanja pre 25 godina uvek poštovala najviše standarde novinarske profesije i pružanjem objektivnih, istinitih i pravovremenih informacija danas je postala simbol slobode medija u Srbiji, ocenili su učesnici panel diskusije o budućnosti medija u Srbiji, koja je organizovana povodom četvrt veka postojanja Bete.\nNavodeći da je Beta za 25 godina rada postala „poštovan brend“ na medijskoj sceni, šef Misije OEBS-a u Srbiji Andrea Oricio pohvalio je napore te agencije da, kako je rekao, „izveštava u skladu sa najvišim standardima novinarske profesije“.\nNa panelu je ocenjeno i da budućnost novinskih agencija zavisi od prilagođavanja tehnologijama i nalaženju novih načina da se priđe korisnicima.\n„Moramo da naučimo da koristimo tehnologije kao našu prednost. Da shvatimo ko su naši korisnici i da nađemo način da im da priđemo. Ima načina da se to postigne, a da se ne naruše principi novinarstva“, rekao je Tracz.\nAdvokat Dragan Milić rekao je da je priča o autorskim pravima u digitalnim medijima problematična zbog prirode sadržaja, jer informacije koje imaju karakter tekućeg izveštavanja podležu suspenziji autorskih prava.\nOn je naveo i da ako novinske agencije ustupe nekome jednostavnu tekuću informaciju, nisu ovlašćene da zaustave njeno širenje sa ili bez navođenja izvora.\n„Ako je sadržaj kreiran na način da izvodite zaključke, analize i povezujete to sa nečim od ranije – to podleže autorskoj pravnoj zaštiti“, rekao je Milić.\nPotpredsednica korporativnih poslova Junajted grupe Dragica Pilipović Čefi rekla je da je neophodno da agencije investiraju u tehnologiju, da pronađu nov način širenja vesti, kao i da bi bilo dobro da svakog meseca pitaju korisnike šta im je potrebno.\n„Nema odmora i mira, moramo stalno da se menjamo i prilagođavamo ako hoćemo da postignemo uspeh. Potrebni su novi tehnološki obrazovani novinari i nova mesta i prostori gde će ljudi da nas gledaju“, rekla je Dragica Pilipović Čefi.\nNovinske agencije javljaju se kao nosioci produkcije objektivnih informacija i „branik između javnog interesa i profita“, ocenjeno je na panelu.\n„Važno je da postoje servisi i adrese gde može da se proveri da li je neka informacija tačna. To, nažalost, nikada neće biti profitabilno. Bitno je da država prepozna javni intreres, a to je da se proizvode tačne i objektivne vesti, a ne one koje se pojavljuju kao mešavina emocija“, rekao je Janjić.\nOn je ocenio da promene na tržištu i tehnološke revolucije zahtevaju od novinskih agencije da se prilagođavaju promenama i iznalaze nove modele, ali da ne bi bilo dobro da agencije napuste svoj osnovni princip, a to je produkcija tačnih i objektivnih informacija.\n„Od 2015. godine, kada su doneta tri medijska zakona, nakon četiri godine, kao rezultat mi imamo partijske medije i one ‘virtuelne'“, rekao je Sekulić.


DW: Hiljade ljudi na crnim listama neonacista\nTanjug 1. avgusta 2018. 13:43\nBERLIN – U racijama izvršenim među desničarskim ekstremistima, nađene su liste sa imenima i adresama oko 25.000 političkih protivnika desničara, piše Dojče vele i dodaje da nije jasno koliko su ljudi koji su se našli na tim listama zaista ugroženi.\nNa pitanje stranke Levice nemačko Ministarstvo pravde odgovorilo je da su samo tri osobe sa spiska obaveštene da se nalaze na njemu, zbog čega se vlada našla na meti oštrih kritika.\nZamenica predsednice te stranke Martina Rener optužila je vladu da ignoriše opasnost od desničarskog terorizma.\nFraje prese navodi da su pomenute liste zaplenjene među članovima neonacističke grupe Nordkrojc.\n„To su takozvani preperi – oni koji se stvaranjem zaliha i vežbanjem tehnika preživljavanja pripremaju za katastrofu. Na listama se nalaze imena stranaca, Jevreja i raznih udruženja, novinara, političara, advokata, državnih tužilaca te društveno ili politički angažovanih osoba“, piše DW.\nTilo Vajhert, jedan od članova uprave u Nemačkom društvu za zaštitu podataka, rekao je da činjenica da je na listama 25.000 imena ne govori u prilog tvrdnji da su svi ti ljudi u konkretnoj opasnosti.\n„Sakupljanje informacija o političkim protivnicima je veoma rasprostranjeno, to rade i levičarske grupacije sa radikalnim desničarima. To još ne znači da su te osobe ugrožene. Ukoliko, međutim, naiđe na dodatne indicije koje ukazuju na mogućnost da neke osobe budu napadnute, onda policija mora da obavesti te osobe“, rekao je Vajhert.\nLevičarski dnevnik Junge velt prenosi da je Savezni ured za borbu protiv kriminala među podacima o 10.000 „protivnika“ neonacističke NSU našao adrese, kao i karte na kojima su markirana mesta koja ne mogu jasno da se lokalizuju.\nKada je reč o tim podacima, vlada je na poslanički upit odgovorila da nije moglo pouzdano da se ustanovi koje adrese ili koja markirana mesta bi mogli biti mete napada.


RTCG - Radio Televizija Crne Gore - Nacionalni javni servis :: Fudbal :: KAN: Kamerun preokretom do pete titule\n05. 02. 2017. 22:29 >> 23:08\nABUBAKAR ČOVJEK ODLUKE\nFudbaleri Kameruna osvojili su večeras petu titulu na Kupu afričkih nacija, pošto su u finalu pobijedili Egipat sa 2:1.\nKamerunu je ovo prva titula od 2002. godine, a prije toga su najbolji bili 1984, 1988. i 2000. godine.\nEgipat, na drugoj strani, nije uspio da osvoji osmi trofej. Reprezentacija Egipta je na cijelom šampionatu primila samo jedan gol, ali su u finalu igrači te selekcije dva puta morali da vade loptu iz mreže.\nMuhamed Alneni je doveo Egipat u vođstvo u 22. minutu, ali je Kamerun u drugom poluvremenu preokrenuo rezultat.\nPrvo je Nikolas N'Kulu izjednačio u 60. minutu postigavši gol glavom, da bi pobjedu Kamerunu donio Vensan Abubakar golom u 89. minutu. Abubakar je se odlično snašao među trojicom igrača Egipta i savladao Esama El Hadarija za veliko slavlje svoje ekipe u Gabonu.


Vlada RS-a podržava zajam za BiH kod Svjetske banke - Klix.ba\nBiH Vlada RS-a podržava zajam za BiH kod Svjetske banke\nVlada RS-a podržava zajam za BiH kod Svjetske banke\n28.1.2013. u 18:06\nPredsjednik Vlade Republike Srpske Aleksandar Džombić razgovarao je danas u Banjoj Luci s vodećim ekonomistom Svjetske banke Abebe Adugnanom o pripremi zajma za Razvojne politike i javnu potrošnju (DPL2) za Bosnu i Hercegovinu i predloženim reformama, mjerama i aktivnostima koje bi se realizovale u okviru zajma.\nVlada RS-a je spremna da realizira preuzete obaveze u vezi sa zajmom DPL2 kako bi sredstva Svjetske banke bila dostupna u ovoj godini.\nDžombić je upoznao predstavnike Svjetske banke s aktivnostima koje provodi entitetska vlada na unapređenju poslovnog okruženja i uklanjanju administrativnih barijera za lakše poslovanje privrednih subjekata.\nIstakao je da je unapređenje poslovnog ambijenta jedan od primarnih ciljeva ekonomske politike za 2013. godinu te da je u tom kontekstu planirano usvajanje izmjena i dopuna preko 20 zakonskih rješenja iz te oblasti, saopćeno je iz entitetske vlade.\nPredstavnici Svjetske banke su izrazili spremnost da podrže razvojne projekte koje predloži Vlada RS-a iz oblasti unapređenja poslovnog okruženja i reforme zdravstvenog sektora.


Obnovljiva energija - Blic Online\nBAHATO Putin se narugao svima koji upozoravaju na klimatske promene, a to je uradio u NAJZAGAĐENIJEM MESTU U RUSIJI\nVladimir Putin, lider zemlje koja je jedan od najvećih svetskih izvoznika nafte i gasa, želi da svet zastane i razmisli o tome kakav uticaj ima obnovljiva energija na divlje životinje. Pogotovo crve. Umesto da se pridruži rastućem pokretu za borbu protiv klimatskih promena i zagađenja naše planete, Putin mu se narugao i to usred najzagađenijeg regiona u Rusiji.\nOva zemlja dobila GOMILU ENERGIJE na najneverovatniji način\nNaučnici danas aktiviraju SUPERSUNCE koje zrači 10.000 PUTA JAČE od prirodnog\nU eksperimentalnom centru kod Ahena danas će biti aktivirano veštačko sunce "Synlight". U unutrašnjosti postrojenja nalazi se 149 ksenonskih sijalica, koje zrače 10.000 puta jače od prirodne sunčeve svetlosti. Pomoću te svetlosti naučnici žele da dobiju vodonik, a cilj je proizvodnja ekološkog goriva, na primer, za avione.\nIzveštaj: Rekordan rast u obnovljivoj energiji\nNova postrojenja obnovljive energije - solarne, vetro i hidroelektrane, prošle godine su imale rekordan porast, navodi se u studiji čiji rezultate prenosi BBC.\nSKUPA ŠTEDNJA Lekcija iz Urugvaja bi Srbiji donela BOGATSTVO, a nikako da je naučimo\nSmanjenje emisije štetnih gasova goruća je tema samita Ujedinjenijh nacija u Parizu, a kao jedan od najpozitivnijih primera navodi se zemlja sa druge strana Atlantika – Urugvaj. Dok ova južnoamerička država 95 odsto energije dobija iz obnovljivih izvora energije, u Srbiji udeo ovih izvora u finalnoj potrošnji iznosi svega 21 odsto. Srbija ima veliki potencijal na ovom polju, ali je najvećim delom to u potpunosti neiskorišćeno.\nAUTOMOBILSKA REVOLUCIJA Audi je napravio novo ekološko gorivo od biljnog šećera\nNemački automobilski gigant "Audi" proizveo je novo ekološko gorivo dobijeno ekstraktom biljnog šećera, koje će pokretati najnovije modele "A8."\nSimens: Više energije iz obnovljivih izvora i u Srbiji\nU svetu je primetno veće korišćenje izvora obnovljive energije, a takav trend i novi kapaciteti mogu se očekivati u narednim godinama i kod nas, izjavio je danas Ljubiša Petković iz kompanije Simens.\nVetroturbine na Ajfelovoj kuli\nJedna od najvećih znamenitosti Pariza, Ajfelova kula, postala je od ove sedmice i nova ikona industrije obnovljive energije, sa dve vetroturbine koje je u nju ugradila američka firma Urban grin enerdži (Urban Green Energy).\nDo sredine decembra akcioni plan o obnovljivoj energiji\nMinistarka energetike Srbije Zorana Mihajlović najavila je danas da će do sredine decembra biti gotov nacionalni akcioni plan korišćenja obnovljive energije.\nNajviše energije može se uštedeti u potrošnji zgrada\nSmanjenje energetske potrošnje i eliminisanje gubitaka energije spadaju i među glavne razvojne ciljeve EU, čije članice su se obavezale da će do 2020. godine povećati učešće energije iz obnovljivih izvora do 20 odsto, da će poboljšati efikasnost korišćenja energije za isto toliko procenata, kao i da će za 20 odsto smanjiti emisiju štetnih gasova.


Šta se dešava kad se psihopata zaljubi | Skandalozno\nŠta se dešava kad se psihopata zaljubi\nMeđutim, psiholozi veruju da se oni mogu zaljubiti kao i svi mi, ali načini na koje izražavaju svoja osećanja i komuniciraju u odnosima su različiti.\nLako čitaju druge ljude, pa znajući njihove namere, oni njima manipulišu. Zapanjujuće je što ne osećaju nikakvu krivicu kada to rade: psihopate su samocentrični i uopšte im nije stalo do nevolje koju njihovi postupci mogu da prouzrokuju drugima.\nKada su dovoljno motivisani, psihopate mogu da poboljšaju svoje ponašanje. Psiholozi veruju da ih romansa i komunikacija sa ljudima koji iskazuju ljubav prema njima mogu naučiti da budu više empatični prema drugim ljudima i poboljšaju svoje socijalne veštine.\nBudite prvi sa komentarom na članku "Šta se dešava kad se psihopata zaljubi"


Inicijativa Bila Gejtsa: Milijarda dolara za čistu energiju\nM. D. 13. decembra 2016. 08:22\nAmerički milijarder i filantrop Bil Gejts okupio je bogate donatore sa inicijativom da obezbedi investicije od više od jedne milijarde dolara u nove tehnologije na polju čiste energije, u cilju borbe protiv globalnog zagrevanja, saopštila je njegova fondacija.\nFond, pod nazivom „Novi energetski poduhvati“ (BEV), okupio je među investitorima, između ostalih, vlasnika i osnivača Amazona Džefa Bezosa, filantropskog finansijera Džordža Soroša, Britanca Ričarda Brensona koji je osnovao grupu Virdžin i direktora Fejsbuka Marka Zakerberga, prenose francuski mediji.\nUkupno, fond na čelu sa Gejtsom „težak“ je skoro 170 milijardi dolara, prema procenama Blumberga i Forbsa.\nBEV će „finansirati nove poduhvate koji mogu da proizvedu ekonomski održive energetske izbore, bez emisija štetnih gasova“, saopštila je Fondacija Bila i Melinde Gejts.\nFond će investirati u istraživanja u domenu zelene energije u više sektora, među kojima su saobraćaj, proizvodnja električne energije, fabričke aktivnosti, građevinarstvo i poljoprivreda.\nAmeričke vlasti zaustavile Gejtsov korona-program (foto)\n„Bićemo otvoreni za sve što će omogućiti proizvodnju jeftine i čiste energije“, rekao je Gejts, dodajući da situaciju na polju energetike može promeniti činjenica da postoje investitori koji su spremni da ulože novac u visokorizične aktivnosti kad je reč o finansijskoj isplativosti.\nKrajem 2015, administracija odlazećeg američkog predsednika Baraka Obame već je najavila osnivanje ovakvog fonda, na čelu sa Gejtsom, a tada je to bilo predstavljeno kao grupa koja treba da bude svojevrstan most između novih preduzeća u sektoru zelene energije, istraživanja i energetskog tržišta.\nGejts, suosnivač Majkrosofta, 2015. godine je rekao da će milijardu dolara iz sopstvenog džepa nameniti razvoju tehnologija koje mogu da proizvedu čistu energiju.


Poznat identitet policajca ubijenog kod Tarčina - Bportal.ba - Najvažnije vijesti iz BiH\nDok policija pretražuje područje Suhodola kod Tarčina u potrazi za ubicom priipadnika Federalne uprave policije, portal Klix.ba saznaje da je brutalno likvidirani policijski službenik Mahir Begić iz Hadžića, koji je na ovom lokalitetu čuvao strelište.\nOznačeno: mahir begić, tarčin, ubistvo policajca\nZa dvojicom osumnjičenih se još uvijek traga, a u toku je pretres na deset lokacija. Akciju provode policijski službenici Uprave MUPRS-a za organizovani i teški kriminalitet, u saradnji s policijskim službenicima Policijske uprave Banja Luka na teritoriji grada Banje Luka. (Bportal.ba/Fena) Podijeli na društvene mreže!Share0Tweet0shares\nU naselju Šehovci kod Sanskog Mosta dogodila se teška saobraćajna nesreća u kojoj su povrijeđene četiri mlađe djevojke, koje je automobilom “passat” udario pijani vozač, potvrđeno nam je iz MUP-a Unsko-sanskog kantona. Kako nam je kazala glasnogovornica MUP-a USK Snežana Galić, nesreća se dogodila oko 18 sati. Vozilom je upravljao 51-godišnji T. Z., koji je […]


Marina Seh završila takmičenje na EP u umetničkom klizanju\nReprezentativka Srbije u umetničkom klizanju Marina Seh nije uspela da se plasira u glavni program na prvenstvu Evrope u Bernu. pošto je danas u kvalifikacijama zauzela 15. mesto sa 58,30 bodova.\nSehova je u kvalifikacijama zauzela 15. mesto sa 58,30 bodova.\nNajuspešnija u kvalifikacijama bila je Belgijanka Ira Vanut sa 90,98 bodova, ispred Francuskinje Me Berenis Meit koja je sakupila 87,10 poena i trećeplasirane Alisije Garlizi iz Italije sa 79,81 bodom.\nU nastavak nadmetanja prošlo je deset najboljih iz kvalifikacija, a one će se pridružiti eliti koju predvode Kira Korpi, Karolina Kostner, Sara Majer i druge.\nMajdič do medalje sa četiri slomljena rebra\nSlovenačka kros kantri skijašica Petra Majdič junakinja je zimskih Olimpijskih igara u Vankuveru, jer je i pored teškog pada na treningu i slomljenih rebara, uspela da osvoji bronzanu medalju u sprintu na 1,4 kilometara klasičnim stilom!\nŠest kandidata za SP u umetničkom klizanju\nKandidaturu za organizatora prvenstva sveta u umetničkom klizanju podnelo je šest država, saopštila je Međunarodna klizačka unija (ISU).


Protesti na planini Baba u Paraćinu – eksploatacija kamena mora da prestane | Info centrala\nNaslovna Društvo Protesti na planini Baba u Paraćinu – eksploatacija kamena mora da prestane\nNezadovoljnji meštani Plane, Lešja, okolnih sela kao i aktivisti Udruženja „Odbranimo planinu babu“ održali su danas još jedan protest, nezadovoljni činjenicom da je nastavljena eksploatacija krečnjaka iz kamenoloma na planini Baba.\n„Pored postojeća dva kamenoloma, manjeg kapaciteta iskopa od strane dve paraćinske firme, protivno zakonu privatna firma „Kruševac put AD“ je otvorila kamenolom sa kapacitetom od 70 šlepera dnevno, deset puta više od dva postojeća iskopa. To znači potpuno razaranje planine Baba u narednih 12 godina, uništenje pijaće vode, mikročestice u vazduhu, uništenje flore i faune, poremećaj mikroklime i veštačke potrese od miniranja“, kaže za N1 inženjer Dragan Ristić, aktivista organizacije „Odbranimo planinu Baba, Planu i Lešje“.\nRistić dodaje da je na „pomolu devastacija planine u čijem zaleđu živi 2.000 porodica, jer investitor iz Kruševca radove izvodi uprkos zabrani inspekcije Ministarstva zaštite životne sredine“.\nPrethodni tekstUG „Pridruži se“ potpuno nezadovoljno funkcionisanjem lokalne administracije\nSledeći tekstBraonioci planine Babe – Bez dozvola, uz zabrane, bez kontrole nadležnih institucija noću se vrše iskopavanja na Babi\nPALMA: NEMA SUFINANSIRANJA, PARE MORAJU DA SE ZARADE


Mali s Tjurdenjevim o modernizaciji Rafinerije Pančevo | SEEbiz.eu\nObjavljeno: 15.09.2020 / 20:45\nMinistar Mali i generalni direktor NIS-a razgovarali su o investicijama te kompanije koje su važni za privredu cele zemlje, kao i o njenom doprinosu za budžet Republike Srbije, prenosi Tanjug.\nSagovornici su razgovarali o projektu Duboka prerada, čiji je cilj da se poveća dubina prerade, odnosno da se dobiju veće količine najvrednijih derivata, kao što su dizel i benzin.\nTjurdenjev je upoznao ministra da projekat ima i ekološke benefite, kao što je prestanak proizvodnje mazuta sa visokim sadržajem sumpora.\nMali je istakao da su takvi projekti od velikog značaja za Srbiju, jer doprinose većoj stopi njenog privrednog rasta.\nKako je rekao, upravo je zbog takvih investicija Srbija apsolutni lider kada je reč o rastu BDP-a.\nMinistar je istakao i da će ovako velike kompanije, ali i one manje, uvek imati pouzdanog partnera u državi, što se najbolje pokazalo za vreme pandemije koronavirusa, kada je donet obiman Program ekonomskih mera od 5,8 milijardi dinara.\nZahvaljujući donetim merama, kako se navodi, zadržana je puna zaposlenost, a nezaposlenost u drugom kvartalu ove godine je na istorijskom minimumu od 7,3 odsto.\nMinistar Mali je zahvalio predstavnicima kompanije NIS, koja zapošljava više od 11.000 ljudi, na održanju nivoa zaposlenosti tokom pandemije koronavirusa, uz ispunjavanje svih obaveza prema državi i zaposlenima i očuvanje odgovarajućeg investicionog ritma koji će obezbediti dalji razvoj kompanije.\nTagovi: Siniša Mali, Kiril Tjurdenjev, Naftna industrija Srbije, Rafinerija Pančevo


Pouzdani oblaci | PC Press\nKada razvijate kompaniju, izgradnja prateće IT infrastrukture predstavlja ozbiljan trošak. Ključna prednost koju nam je doneo cloud computing je što neke od elemenata te infrastrukture možemo da prenesemo „u oblak“ i tako jednim potezom unapredimo dostupnost i smanjimo troškove.\nInformacione tehnologije su važne u svim fazama razvoja kompanije, ali da biste na njih uopšte mogli da računate, morate da izgradite adekvatnu IT infrastrukturu. Poslednja stvar o kojoj će pored svakodnevnih poslova razmišljati direktor malog ili srednjeg preduzeća je nabavka odgovarajućeg servera, mrežne infrastrukture i softvera. Naravno, on uvek može taj posao da poveri eksternoj firmi, ali to samo povlači dodatne troškove. Ova prepreka se može efikasno prevazići upotrebom cloud hosting platforme, koja rešava dva ključna problema: cenu i dostupnost.\nZa sve potrebe i svačiji džep\nPrelaskom sa koncepta izgradnje in‑house infrastrukture na iznajmljivanje resursa na cloud platformi menja se struktura troškova u kompaniji. Sve se svodi na jednokratni trošak instalacije mrežne infrastrukture i mesečni trošak za solidnu Internet konekciju – a i jedno i drugo vam je u svakoj varijanti neophodno u firmi – dok se o serverima, serverskom softveru i održavanju svega toga brine neko drugi. U vreme kada je održavanje mrežnih resursa i unapređenje njihove sigurnosti postalo prava nauka, važno je taj posao prepustiti profesionalcima.\nNajveći broj firmi u početku svoje zahteve za serverskim resursima završava na korišćenju e‑mail servisa, ali kako raste kompanija rastu i zahtevi, pa se tako u priču uvode i domenski kontroleri, alati za kolaboraciju, objedinjene komunikacije i mnoge druge stvari koje olakšavaju moderni biznis. Umesto pojedinačnih servisa možete da zakupljujete čitave servere, a podešavanje, korišćenje i održavanje dodatnih servisa može, ali i ne mora predstavljati dodatni trošak. Dakle, ako poželite da na zakupljeni server osim e‑mail servera instalirate i neku dodatnu aplikaciju (npr. CRM softver ili CMS platformu za Web sajt), ništa vas ne sprečava da to i uradite.\nAko dodatni servisi značajno povećaju opterećenje zakupljenih resursa, treba računati i sa dodatnim troškom za nove procesore, proširenje radne memorije ili smeštajnih kapaciteta za podatke. Bitna osobina cloud platformi je da se lako prilagođavaju izmenjenim zahtevima, uz adekvatan i postepen rast cene. Isto važi i u suprotnom smeru, pa ako dođete u situaciju u kojoj imate zakupljene serverske resurse koji stoje neiskorišćeni, vrlo lako ćete moći da ih „razdužite“ i umanjite mesečni trošak.\nCloud hosting servisi donose i potpuno novi nivo pouzdanosti u radu, zato što se zasnivaju na dinamički prilagodljivim servisima koji automatski reaguju na hardverske kvarove na serverima i praktično ukidaju vreme tokom kojeg bi vaši servisi bili nedostupni. Ako su vam kritične poslovne aplikacije kao što su e‑mail ili CRM na cloud platformi, jedino što može uzrokovati zastoj u radu je nedostatak Internet konekcije, što u vreme široko dostupnog mobilnog Interneta i ne predstavlja preveliku pretnju.\nIako živimo u doba brzog Interneta, ipak ne treba zanemariti geografsku lokaciju cloud servera koji iznajmljujete, jer će brži odziv bližeg servera omogućiti udobniji rad svim korisnicima. Lokalni cloud servis pruža i lokalnu tehničku podršku, na našem jeziku, što je presudno ako nemate sopstveno IT odeljenje, a poslovanje ste oslonili na IT. Jer, poenta korišćenja cloud hosting usluge je da se vaš posao pojednostavi, a ne dodatno zakomplikuje, a da se istovremeno troškovi smanje na minimum.\n← Samsung i UNESCO za obrazovanje u zemljama u razvoju\nZavršen CeBIT 2014, fokus bio na poslovnoj primeni →


Koca: Prva turska vakcina protiv COVID-19 do kraja leta | TRT Srpski\nKoca: Prva turska va...\nKoca: Prva turska vakcina protiv COVID-19 do kraja leta\nTurski ministar zdravlja Fahrettin Koca ukazuje na važnost omogućavanja globalne proizvodnje vakcine protiv COVID-19, a da prava intelektualnog vlasništva nisu problem\nMinistar zdravlja Turske Fahrettin Koca izjavio je da očekuje da prva lokalno proizvedena vakcina protiv koronavirusa bude spremna do kraja leta.\n"Verujem da će naša prva vakcina biti spremna i uspešna do avgusta, septembra, do kraja leta", naveo je Koca, obraćajući se putem video-linka na brifingu za medije Svetske zdravstvene organizacije (WHO).\nOn je ukazao na važnost omogućavanja globalne proizvodnje vakcine protiv COVID-19, a da prava intelektualnog vlasništva nisu problem.\nKoca je istakao da se 18 kandidata za vakcinu Turske nalazi na listi WHO.\n"Turska domaća proizvodnja vakcine nastavlja se ubrzano. Verujem da ćemo proizvesti našu vakcinu u kratkom roku", dodao je.\nPrema njegovim rečima, Turska je preuzela "ulogu posrednika" uspostavljanjem "diplomatskih mostova" između zemalja proizvođača vakcina i zemalja koje imaju problema sa pristupom dozama vakcina protiv COVID-19.\nTakođe, Koca je istakao kako je Turska poslala i medicinsku pomoć u 158 zemalja tokom pandemije.\n"Mi smo završili vakcinaciju skoro 1,1 milion zdravstvenih radnika u Turskoj za samo 45 dana", izjavio je Koca.\nKoca je naglasio da Turska sa WHO priprema digitalnu platformu za medicinske profesionalce.\nTagovi: #COVID-19 , #virus , #korona , #SZO , #WHO , #Koca\nU Turskoj od korona virusa preminulo 238 osoba\nBroj umrlih od novog tipa korona virusa od početka pandemije u Turskoj povećan je na 44.059.\nTurski sistem višestrukog raketnog bacača, integrisan u vozilu VURAN, uspešno prošao testiranje\nVuran sa CNRA, koji je ispalio 12 raketa u jednom nizu, je na raspolaganju Turskim oružanim snagama


"Srpska lista ima zagarantovano mesto u Vladi Kosova" - NOVA portal\n„Srpska lista ima zagarantovano mesto u Vladi Kosova“\nPolitika Autor:N115. feb. 202122:44\nGoran Bogdanović i Rada Trajković Foto:N1\nPredsednica Evropskog pokreta Srba na Kosovu Rada Trajković izjavila je u emisiji "N1 direktno" da je pobeda Samoopredeljenja na vanrednim parlamentarnim izborima na Kosovu proistekla iz podrške žena i mladih, da bi Srbi svakako trebalo da učestvuju u promenama na Kosovu koje je obećao Aljbin Kurti, te da je Srpskoj listi zagarantovan ulazak u Vladu. Bivši ministar za KiM Goran Bogdanović smatra da pobeda Samoopredeljenja nije iznenađenje, kao i bi Srpska lista mogla da pokrene brojna pitanja koja bi mogla da poboljšaju položaj Srba na Kosovu, a koja nisu direktno vezana za dijalog sa Beogradom.\n„Obično ovako ubedljiv rezultat proističe iz nečeg neverovatnog iz prošlosti – da su ga podržali žene i mladi“, rekla je Trajković.\n„Nije me iznenadilo da Albanci nisu dali podršku OVK, to pokazuje da su Albanci svesni da žele pravdu, ma kako i s koje strane dolazila“, rekla je Trajković, dodajući da je predsednica Kosova Vjora Osmani, sa kojom je Aljbin Kurti, vođa Samooopredeljenja sklopio predizbornu koaliciju, odigrala značajnu ulogu.\nOna dodaje da su ovi izbori borba protiv kriminala i ekonomskih problema, „zato je i izašlo toliko ljudi“. Dodaje da je u Srbiji „malo jači kriminal“, odgovarajući na pitanje kako se može uporediti kriminal sa Kosovom.\nRada Trajković Foto:N1\nGosti TV N1 osvrnuli su se i na rezultat Srpske liste koja je, po svemu sudeću, osvojila svih 10 mandata rezervisanih za predstavnike srpske zajednice u Skupštini Kosova. Ustav Kosova predviđa mesta za predstavnike Srba u vladi, tako da će Kurti biti primoran na saradnju sa Srpskom listom.\n„Srpska lista će svakako imati zagarantovano mesto u Vladi. Možda neće biti deo koalicije, ali biće deo Vlade“, kazala je Trajković i podsetila da na Kurtijevu izjavu da će dijalog sa Beogradom biti tek šesti prioritet njegove vlade, a Srpska lista je, prema njenim rečima, ipak organizacija formirana za sprovođenje rezultata dijaloga na terenu.\n„Srpska lista je napravljena kao pregovarački projekat, da implementira ono što se u Briselu dogovoralo. Oni su prihvatali i davali ljude za implementaciju sporazuma“, podsetila je ona.\nTrajković je rekla i da je prioritet Aljbina Kurtija uređenje prostora Kosova i obračun sa kriminalom i nepotizmom, i da stoga smatra da bi Srbi trebalo da budu deo te koalicije. Upitana da li bi prihvatila mesto u Vladi, da je lista na kojoj je bila prešla cenzus, Trajković je rekla da u njenoj inicijativi ima i mlađih ljudi i da bi svakako podržala da budu deo Kurtijevog sistema.\nBogdanović je rekao da je Srpska lista svaku pobedu od 2013. godine proglašavala istorijskom i da je njihov izborni uspeh sada već ustaljen, ali da su od tada ustaljeni i kako je naveo, glasanje u kolonama i pritisci na birače.\nGoran Bogdanović Foto:N1\nBivši ministar nije saglasan sa tvrdnjama da Srpska lista reprezentuje jedinstvo srpske zajednice, jer jedinstvo, kako je naveo, nije da svi misle isto, već da se različite ideje objedine za isti cilj kao što je bio slučaj sa koalicijom „Povratak“ 2001. godine.\nOcenio je i da Srpska lista može da pokrene brojne teme koje bi poboljšale život Srba na Kosovu, a koje nisu vezane za dijalog i visoku politiku, ali to ne čini.\ngoran bogdanovićrada trajkovićSrpska listaVlada Kosova


Za novu malinu 120 dinara – ZoomUe\nby Vesna Đurović · 27 фебруара, 2019\nUŽICE-Pojedini otkupljivači „crvenog zlata“ u užičkom kraju uveliko potpisuju ugovore sa poljoprivrednicima za otkup naredne berbe, a ponuđena je akontna cena od 120 dinara za kilogram prve klase novog roda. Hladnjačari su izračunali da troškovi proizvodnje jednog kilograma maline iznose 81 dinar, pa smatraju da u njihovoj ponudi ima mesta za zaradu svih u malinarskom lancu.\nNajveći izvoznik malina i smrznutog voća u Srbiji „Sirogojno kompani“, izašao je pred poljoprivrednike sa ovakvom računicom, koja podrazumeva preuzimanje malina na terenu.\n– Nažalost, „Global gap“ standard je kod nas još u povoju, a to je u stvari obaveza poljoprivrednika koju hladnjačari zasada uspevaju da „pokriju“ zajedničkom sertifikacijom svojih kooperanata – ističe agronom Sandra Tomonjić. – Ovaj standard predstavlja kontrolisanu proizvodnju, gde je upotreba pesticida kontrolisana, higijena propisana, ali se vodi računa i o dobrobiti radnika i zaštiti životne sredine. Važno je da se svi radovi u zasadima detaljno evidentiraju, jer je istorija parcele tada vidljiva, a bezbednost i ispravnost hrane zagarantovane.\nUkoliko uzgajuvač želi da rod dopremi do jedne od hladnjača „Sirogojno kompanija“, akontna cena je viša i iznosi 137 dinara. Međutim, otkupljivači ističu da rod mora zadovoljiti sve strože zahteve stranih tržišta, kako se ne bi ugrozio opstanak najpoznatijeg srpskog poljoprivrednog „brenda“.\nTags: cenahladnjacarimalinasirogojno kompani\nGoleada u Užicu (VIDEO)\nby Zoran Đurović · Published 23 марта, 2019\n12 априла, 2014\nby branko · Published 12 априла, 2014\nUžice dobilo spomenik Velika pobeda (VIDEO)\nNext story Ponovo uništena imovina užičkih radio-amatera\nPrevious story Ukrali 3,5 tone bakra iz Valjaonice


Srpski član Predsedništva BiH Milorad Dodik rekao je da je Velika Britanija strana u ratu u Ukrajini, da predvodi antirusku strukturu i da ne može od BiH očekivati da Ukrajini isporučuje opremu ili naoružanje mimo odluke Predsedništva BiH, te da bi to bio šverc oružja, ma ko to činio u BiH.\n- Ukrajina je samo kolateralna šteta ovog rata – rekao je Dodik novinarima, piše Srpskainfo.\nOn je podsetio da je tako Velika Britanija “smutljivo” radila godinama, decenijama i vekovima unazad na mnogim mestima u svetu, čineći razne genocide.\n– Sada su spremni da do zadnjeg Ukrajinca vode rat na tom prostoru i pokušaju druge da mobilišu, pa čak i od BiH traže, bez obzira što nema odluke Predsedništva, da se uključi – naveo je Dodik.\nOn je napomenuo da se čak traži i neka oprema ili naoružanje koje bi BiH mogla da pošalje Ukrajini.\n– To se, naravno, neće desiti mimo odluke Predsedništva – ne može. A ako se dodeli na neki drugi način krši se zakon i to je šverc oružja pa ma ko to činio u BiH – poručio je Dodik, odgovarajući na pitanje koji su razlozi pa je upravo sada ministar inostranih poslova Velike Britanije Elizabet Tras došla u BiH.\nDodik je ocenio da smatra da je to “podmuklo nastojanje da se svi uvuku na stranu Velike Britanije i da po njihovoj vizuri posmatraju sukob u Ukrajini”.\n– Oni su ti koji nisu hteli da pričaju sa Rusijom, a meni je žao svakog čoveka u Ukrajini koji je stradao sa bilo koje strane, ali je nemoguće očekivati da oni koji kuvaju i prave smutnju po svetu da mogu doneti bilo šta dobro ovde – zaključio je Dodik.\nMilorad Dodik Predsedništvo BiH Ukrajina Rat Naoružanje\n"Fingira svoju navodnu funkciju": Dodik tvrdi da Ustavni sud BiH modelira politički sistem u BiH\n10:43 TOPLOTNOM TALASU ODBROJANI SATI! Na snazi dva upozorenja RHMZ: Uskoro kreću grmljavinski pljuskovi i oluje, a u ovim delovima zemlje ĆE SVE POČETI


Na Kosovu stanje mirno\nKomandant Kfora Giuseppe Emilio Gay\nPremijer Kosova Hašim Tači i komandant Kfora general Đuzepe Emilio Gaj ocenili su danas da je bezbednosna situacija na Kosovu mirna i stabilna. Premijer Tači je rekao da i pored mnogih problema koji postoje na severu Kosova, ta oblast je pod kontrolom NATO trupa.\nBezbednost na Kosovu sa posebnim osvrtom na severni deo bila je glavna tema razgovora premijera Kosova Hašima Tačija i komandanta Kfora generala Đuzepea Emilija Gaja.\nDvojica zvaničnika su ocenili da je situacija mirna i stabilna. Premijer Tači je istakao da na severu Kosova ima problema ali da Kfor kontroliše situaciju.\n“Na severu ima problema, prisutna je korupcija i organizovani kriminal ali verujemo da ćemo uspeti. Odgovornost ima NATO, radi se na postepenom raspoređivanju Eulexa i institucija Kosova”, rekao je Tači.\nKomandant Kfora je rekao da međunarodne mirovne snage nastavljaju da se angažuju na očuvanju mira.\n“Ja sam kao komandant Kfora pružio uveravanja da ćemo biti odgovorni za sigurnost i da ćemo se brinuti o miru na celoj teritoriji Kosova”, rekao je general Đuzepe Emilio Gaj posle prvog sureta sa kosovskim premijerom otkako je krajem avgusta stupio na dužnost komandanta Kfora.\nItalijanski general je izrazio spremnost za saradnju sa kosovskim institucijama, UNMIK-om i Eulexom.\nPremijer Tači se osvrnuo i na posetu ministra za Kosovo Gorana Bogdanovića Gračanici i nekim srpskim selima ocenivši da je dolazak srpskih zvaničnika u nadležnosti UNMIK-a.\nGovoreći o mogućnosti dijaloga Prištine i Beograda, a koji pokušava da inicira šef UNMIK-a Lambero Zanijer, Tači je ponovio stav kosovske Vlade da se može razgovarati samo o tehničkim pitanjima i na nivou dve nezavisne države.


Preminuo službenik Oružanih snaga BiH zaražen koronavirusom – Haber.ba\nNa Epidemiološkom odjelu Sveučilišne kliničke bolnice (SKB) Mostar u ponedjeljak navečer preminuo je 52-godišnjak iz Livna zaražen koronavirusom..\nRadi se o prvozaraženoj osobi koronavirusom u tom dijelu BiH koja se nalazila na liječenju u bolnici u Mostaru od 4. aprila 2020. godine.\nPreminuli je bio zaposlenik Oružanih snaga BiH s mjestom rada u Banjoj Luci, a prema informacijama iz Kriznog štaba u vezi s ljekarskom anamnezom, poteškoće u njegovom ozdravljenju stvarale su određene hronične bolesti, zbog čega je dosta vremena bio priključen na respirator.\nOvo je drugi smrtni slučaj osobe zaražene koronavirusom u Livanjskom kantonu, a prva žrtva epidemije bio je 83-godišnji muškarac s područja Livna koji je preminuo 11. aprila.\nNa prostoru ovog kantona potvrđen je 41 pozitivan slučaj, od kojih je još 21 aktivan, dok se 19 osoba vodi kao izliječeno.\nŠto se tiče oboljelih, dvije osobe iz Tomislavgrada su i dalje hospitalizirane u KBC Mostar, dok su ostali oboljeli u kućnoj izolaciji i većina je bez simptoma.\nTeme:Banja Luka, COVID-19, koronavirus, Oružane snage BiH, OSBiH, SKB Mostar


DžONSONOV KABINET O VIRUSU: Velika Britanija je u kritičnoj tački pandemije korone | Novosti.RS\n"Kabinet se slaže da smo u kritičnoj tački dok se suočavamo sa drugim talasom virusa i da je važno da preduzmemo korake kako bi sprečili širenje virusa", rekao je portparol kabineta, posle sastanka vlade tokom vikenda.\nU Velikoj Britaniji bi danas trebalo da budu saopštene nove restriktivne mere koje se uvode radi suzbijanja kovid-19.\nTo će biti odlučeno nakon današnjeg sastanka premijera Borisa Džonsona sa Komitetom za vanredne situacije Kobra, kako bi se uvele nove mere, a odluku će saopštiti popodne na konferenciji za novinare, prenosi BBC.\nPrema poslednjim podacima, u Velikoj Britaniji je od početka pandemije zaraženo više od 603.000 ljudi, a preminulo 42.805.\nkorona virus u Velikoj Britaniji Britanska vlada Boris Džonson pandemija korona virusa korona virus broj zaraženih virusom korona


Arunovićeva i Mikec najbolji strelci u 2017. godini, Donević najuspešniji trener\nZorana Arunović i Damir Mikec izabrani su za najbolje strelce Srbije u 2017. godini, dok je najuspešniji trener prošle godine bio Dragan Donević.\nNajuspešniji takmičar i takmičarka se određuju na osnovu jednog najvišeg plasmana na međunarodnim takmičenjima po sledećem redu: Olimpijske igre, Svetsko prvenstvo, Evropski šampionat, finale Svetskog kupa, Svetski kup.\nArunovićeva, koja je tokom poslednjeg prelaznog roka prešla iz Crvene zvezde u Olimpik 011, na Evropskom prvenstvu je vazdušnim oružjem osvojila zlatnu medalju pištoljem. Pritom je postigla svetski rekord finala – 246,9 krugova, rezultat koji verovatno još dugo neće biti nadmašen. Primera radi, Zoranino ostvarenje iz Maribora je za više od pet krugova bolje od svetskog rekorda u muškoj konkurenciji koji drži Japanac Tamajuki Macuda (241,8).\nNajbolja u 2017. godini: Zorana Arunović\nDamir Mikec, takođe se takmiči u disciplini važdušni pištolj, bio je drugi na Evropskom prvenstvu vazdušnim oružjem u Mariboru, a srebrom se okitio i na EP malokalibarskim oružjem u Bakuu.\nArunovićeva i Mikec su prošle godine zajedno stigli do titule šampiona Starog kontinenta. U Mariboru su odbranili zlatnu medalju u miksu vazdušnim pištoljem.\nOboje su imali uspeha i na finalu Svetskog kupa u Nju Delhiju. Mikec je osvojio zlato i veliki Kristalni globus za trijumf malokalibarskim pištoljem, a Arunovićeva je „pogodila“ bronzu malokalibarskim pištoljem. Najbolji strelci prošle godine su na evropskim šampionatima osvajali odličja i u ekipnoj konkurenciji.\nMuški tim Srbije, u kome su uz Mikeca gađali Dimitrije Grgić i Duško Petrov, malokalibarskim pištoljem je pogodio evropsko zlato, a vazdušnim bronzu. Ženska ekipa, Zorana Arunović, Bobana Veličković, Jasmina Milovanović, okitila se šampionskom krunom na EP vazdušnim oružjem.\nDragan Donević (Partizan), od prošle nedelje šef stručnog štaba reprezentacije, zvanje najuspešnijeg trenera poneo je pre svega zbog rezultata postignutih kao trener Andree Arsović, koja se ove godine kao i 2016. okitila Kristalnim globusom za trijumf vazdušnom puškom na finalu Svetskog kupa. Arsovićeva je u paru sa Milutinom Stefanovićem osvojila evropsko zlato i srebro na finalu Svetskog kupa u miksu vazdušnom puškom.


Mnogi Iude za kćerkom Milorada Dodika, i to iz više razloga: Rijetko se pojavljuje u javnosti jer je Dodik krije, a ima i razloga za to (FOTO)\nŠto se tiče Balkana, činjenica je da su najveće zvijezde zapravo političara, te im estradni umjetnici ne mogu pripepeliti, dok je to zaista nevjerovatno da političari mogu biti popularniji od glumaca, pjevača i sportista.\nTako se i desi da ljudi žele da saznaju neke zanimljive detalje iz života od pojedinih političara, a pogotovo neke stvari koje su vezane za privatni ili ljubavni život.\nOvih dana se tu našao Milorad Dodik i njegova porodica, a mnogi već znaju njegovog sina Igora koji je trenutno na poziciji direktora košarkaškog kluba, dok je poznat po tome da je imao razne skandale oko novca.\nIpak, kada se radi o Dodikovoj kćerci, ona se zove Gorica i o njoj se ne zna baš nešto posebno, pogotovo kada se radi o njenom privatnom životu. Ona je otvorila sa svojim suprugom restoran i nekoliko apoteka, a koje je veoma brzo prodala državi kojom upravlja njen otac, dok je ona završila ekonomiju.


Pedometri daju inspiraciju da se duže vežba i doprinose boljem zdravlju\nMedicinska istraživanja pokazuju da svakodnevno vežbanje doprinosi kontroli telesne mase, pojačava energiju, smanjuje rizik od srčanih oboljenja i visokog krvnog pritiska, ali i čini zglobove fleksibilnijim, tako da je kretanje lakše. Uprkos svim tim informacijama, nova analiza Američkog centra za kontrolu i sprečavanje bolesti pokazuje da je napredak u borbi protiv srčanih oboljeja kod mladih Amerikanaca u potpunosti zaustavljen, pre svega zbog široko rasprostranjene gojaznosti i nedovoljnog vežbanja. Jedno drugo istraživanje otkriva da vrlo jednostavan uređaj, koji meri koliko koraka osoba napravi, doprinosi da ljudi vežbaju više.\nU vreme ručka u Vašingtonu, mogu se primetiti ljudi koji trče ili hodaju, a neki od njih nose i pedometar.\n"To je mali, relativno jeftin uređaj, koji se obično nosi na kuku i meri koliko koraka neko napravi tokom dana", objašnjava dr Dina Bravata, koja je zajedno sa svojim kolegama na kalifornijskom Univerzitetu Stenford obrađivala podatke o tom kako je pedometer upotrebljavalo 27 hiljada ljudi. Među njima je Kala Flajšer, koja ga je koristila u poslednje dve godine i tvrdi da joj je pomogao da popravi svoje zdravlje.\n"Definitivno sam u boljoj formi, krvni pritisak mi je niži, krvna slika bolja. Osećam se 100 puta bolje i izgubila sam 20 kilograma", kaže Kala Flajšer.\nVećina onih koji su koristili pedometre imali su cilj koliko će koraka napraviti dnevno. Flajšer i mnogi drugi planirali su 10 hiljada, ali doktor Bravata kaže da je najvažnije imati cilj.\n"Utvrdili smo povezanost između postavljanja bilo kakvog cilja, bilo to 10 hiljada koraka dnevno ili neka druga vrednost, i poboljšanja fizičke aktivnosti", objašnjava ona, a Kala Flajšer dodaje:\n"Pedometar je u stvari kao prijatelj sa kojim svaki dan razgovarate o vežbanju. Znate ono, kako sam prošla danas? Pa, moraću sutra malo bolje".\nKorisnici pedometra u studiji snizili su svoj krvni pritisak i smanjili procent masti u telu, ali naučnici kažeu da je jedna od ključnih stvari bilo i beleženje aktivnosti.\n"Otkrili smo da je važan deo povećanja fizičke aktivnosti kod korisnika pedometra bilo i vođenje dnevnika", kaže dr Bravata.\nPrestižni Žurnal američkog lekarskog udruženja obajvio je ovu studiju, a Američka akademija porodičnih lekara smatra hodanje jednim od najboljih načina vežbanja, jer je lako, bezbedno i jeftino. Lekarske organizacije takođe napominju da će za razliku od trčanja i džogiranja, hodanje teže dovesti do povreda i da je dobro ne samo za srce već i zbog toga održava čvrstinu kostiju. Uz sve to, Američki centar za kontrolu i sprečavanje bolesti u svom izveštaju ističe da vežbanje i gubitak težine mogu da spreče ili odlože pojavu dijabetesa tipa dva.


Egipćanke završile u ZATVORU zbog TikToka: Zbog OVIH OBJAVA osuđene na dvogodišnju kaznu i moraće da plate 16. 000 EVRA - Zena.rs\nPet devojaka iz Egipta osuđene su na dve godine zatvora zbog objava na TikToku jer su time narušile javni moral.\nPiše: J.M. 28.07.2020. 10:50\nJedna od osuđenih devojaka Foto: @maitelsadany / Twitter\nEgipatski sud kaznio je Hanin Hosam, Movad al-Adham i još tri devojke, koje će proed zatvorske kazne, morati da plate i onu novčanu kaznu od oko 16,000 eura. Presuda je prvostepena i na nju imaju pravo žalbe, piše "Gardijan".\nHosam je uhapšena u aprilu nakon jer je na TikToku objavila trominutni video za 1,3 miliona pratilaca u kojem je proučila djevojkama da mogu da zarade tako što će se povezati sa muškarcima preko treće aplikacije. Adham je uhapšena mesec dana kasnije zbog satiričnog videa na ovoj mreži i Instagramu gde je prati dva miliona ljudi.\n"Presuda je šokantna, ali očekivana. Videćemo šta će se desiti nakon žalbe. Čak i ako imate različito mišljenje o sadržaju na TikToku, to nije razlog za zatvorsku kaznu", rekao je advokat Ahmed Hamza al-Bakiri koji tvrdi da su devojke optužene zbog načina na koji zarađuju.\nHapšenja oslikavaju podeljeno i kontroverzno egipatsko društvo koje ne toleriše "previše" individualne slobode.\nU Egipatu je i ranije vršen pritisak na devojke zbog onoga što objavljuju na društvenim mrežama, posebno prema plesačicama i pevačicama, a zbog "sugestivnog materijala" koje su postavljale.\nTako je plesačica Sama al-Masri osuđena na tri godine zatvora jer je "podsticala razvrat" videom koji je objavila 2018. godine. Ali pošto je video ponovo postao viralan, ona je uhapšena i osuđena u junu ove godine.\npriča dana tik tok Egipat\nAleksandra na TikToku promoviše ASTROFIZIKU i ima JEDINSTVEN PROFIL: Kaže da ne voli kada je porede sa ŠELDONOM KUPEROM, a evo kako publika u Srbiji reaguje na nju


Filip Filipović proglašen za najboljeg sportistu Kragujevca - Kragujevac online - Sve o gradu na jednom mestu\nTrenutno se nalazite na strani: Vesti Sport Ostali sportovi Filip Filipović proglašen za najboljeg sportistu Kragujevca\nFilip Filipović proglašen za najboljeg sportistu Kragujevca\nsreda, 18 decembar 2013 11:07\tIvan\nVaterpolista Radničkog Filip Filipović proglašen je za najboljeg sportistu Kragujevca u 2013. godini.\n„Najveće priznanje za ovu nagradu nose moji saigrači. Siguran sam da će, uz određene uslove, Kragujevac slaviti mnogo veća priznanja i mnogo veće titule. Ovo je samo veći podstrek za dalji radi“, rekao je Filipović.\nNekadašnji igrač Radničkog, a sada ministar omladine i sporta Vanja Udovičić dobio nagradu za doprinos u afirmaciji sporta.\n„Kragujevac pokazuje da vodi računa o omladini i zdravom načinu života. Svi znamo da je ulaganje u sport, uz ulaganje u obrazovanje, najisplativije i želim da poručim mladima da nastave da se bave sportom i među ovim sjajnim sportistima nađu idole“, rekao je Udovičić.


RTV\t12.07.2016 18:58\nSrpski košarkaski reprezentativac Stefan Marković poručio je danas da je plasmanom na Olimpijske igre u Riju ostvaren veliki cilj, ali da se tu ne završava posao i da će ekipa uciniti sve da se upusti u borbu za medalje.\n"Sad nam predstoji ono za šta smo se borili, ostvarili smo san, ali tu se ne završava naš posao. Sad smo fokusirani da su upustimo u borbu za vrh. Ne kalkulišemo, ko god dođe mi ćemo se maksimalmno spremati, ne opterećujemo se grupom, niti protivnicima", rekao je Marković Tanjugu.\nSrbija će na Olimpijskom turniru igrati u A grupi sa selekcijama SAD, Francuske, Venecuele, Australije i Kine.\n"Idemo korak po korak, ne bežimo od najviših ciljeva. I Sale (selektor Đorđević, prim. aut) ubacio je to u nas, da uvek težimo ka višim ciljevima. Na tom putu ima više stepenica, nećemo ih preskakati, nego ćemo ići jednu po jednu", istakao je Marković. koji sa reprezentacijom ima po srebro sa šampionata Evrope i sveta.\nOn je prilikom posete kampu "Teo4" na Srebrnom jezeru iskoristio i priliku da cestita kapitenu Milošu Teodosiću na svemu što je uradio za najmlađe.\n"Ponosan sam na Tea što je učinio da mališani rade u ovakvom ambijentu. Mi kada smo smo odrastali nismo imali ni približno takve uslove", zaključio je Marković.


Kako da zaštitite sebe od negativnosti - WANNABE MAGAZINE\nKako da zaštitite sebe od negativnosti\nKoliko ćemo uticaja primiti zavisi od toga koliko smo podložni, koliko smo i samo negativni. Ograničavajući negativne spoljne uticaje, praktikujući disciplinu zaštite od negativnosti, osnažujemo svoje unutrašnje resurse pozitivnosti.\nOkružite se ljudima sa kojima možete da budete iskreni\nTo je vaša grupa za podršku – ljudi sa kojima možete da komunicirate bez licemerja, kojima možete da kažete sve što mislite i u čijem prisustvu se osećate dobro. Distancirajte se od onih sa kojima ne možete da budete to što jeste i ograničite komunikaciju sa njima koliko god je moguće. To sigurno neće biti velika grupa ljudi, ali to su vaši prijatelji i kolege i saradnici sa kojima se razumete, sa kojima ste na istoj talasnoj dužini. Tako ćete sačuvati energiju koju trošite noseći masku, pretvarajući se da ste neko ko niste, da biste podneli pritisak energetske razmene sa onima pored kojih se ne osećate dobro i opušteno.\nOtpustite osećanja i sadržaje koji vas opterećuju\nOtpustiti nešto, znači izaći iz zone komfora koju ste izgradili od neprijatnih sadržaja za koje ste vezani i na njih ste navikli. Prestanite da se borite protiv stvari koje ne možete promeniti, nemojte konzumirati sadržaje zbog kojih se osećate manje vredno, prestanite da nastojite da popravite sebe zato što niste dovoljno dobri, ne kontaktirajte sa ljudima koje uvek morate vi prvi da pozovete i koji nisu zainteresovani za vas, nemojte se držati onih koji vam ne uzvraćaju osećanja. Sve je to veoma zahtevno i stresno, ali oslobađanje od negativnosti je disciplina koja vas vodi izvan uobičajenog iskustva i omogućava vam da otkrijete osećanja, sadržaje i ljude koji vas ispunjavaju i zaista vas čine boljom osobom.


Analiza britanskog "Guardiana": Kako bogati Rusi koriste Srbiju?\nAnaliza britanskog “Guardiana”: Kako bogati Rusi koriste Srbiju?\nRusi koji pristižu u Srbiju putuju dalje u Evropu, a glavne destinacije su im Kipar, Francuska, Švajcarska i Italija, a također, putuju u Veliku Britaniju, Sloveniju, Austriju, Njemačku i Španiju.\nBogati Rusi koriste Srbiju kako bi “na mala vrata” ušli u Evropu i izbjegli zabranu letova do i iz Rusije koju je uvela Evropska unija, piše britanski list Guardian.\nList navodi da je Air Serbia udvostručila broj direktnih letova od Moskve do Beograda na 15 sedmično, kako bi zadovoljila potražnju koja ubrzano raste nakon što je EU zabranila da ruski avioni ulaze u njen vazdušni prostor zbog invazije na Ukrajinu.\nRusija je zauzvrat zatvorila svoj vazdušni prostor za avione iz EU i Velike Britanije, podsjeća Guardian.\nSrbija nije članica EU i odbila je da uvede Rusiji sankcije, ali njeni avioni mogu da lete u EU, što je čini “jedinim evropskim vazdušnim koridorom koji je otvoren za Rusiju”, prema kompaniji ForwardKeys, koja analizira podatke o putovanjima, a na koju se poziva Guardian.\nU prvoj sedmici marta, kapacitet sjedišta na letovima između Rusije i Srbije uvećan je za 50 posto u odnosu na sedmicu prije nego što su ruski tenkovi ušli u Ukrajinu, navode iz ForwardKeys, prenosi Guardian.\n“Najupadljivija je brzina kojom je Srbija postala put između Rusije i Evrope”, kazao je Oliver Ponti, potpredsjednik ForwardKeys.\nKako se navodi u članku, u trenutku pisanja teksta bilo je preostalo samo još jedno sjedište u biznis klasi na subotnjem letu iz Moskve do Beograda, po cijeni od skoro 700 eura, a ni jedno sjedište u ekonomskoj klasi nije bilo slobodno.


Priliv migranata u RS povećan tri puta | MONDOBA\nPriliv migranata u RS povecan tri puta\n28. May, 02:23\nPriliv migranata u RS povećan tri puta 0 Podijeli Podijeli na facebook Podijeli na twitter Podijeli na viber Pošalji na mail\n13.06.2019. / 13:49 13:56\nAutor SRNA 13.06.2019. / 13:49 13:56\nPriliv migranata od početka godine povećan za čak 330 odsto u Srpskoj, odnosno oko 150 odsto na nivou BiH.\nČlan Koordinacionog tijela za praćenje kretanja migranata u Republici Srpskoj Miloš Stevanović rekao je da je u BiH, zaključno sa 27. majom, ušlo 8.500 migranata i upozorio da je njihov priliv od početka godine povećan za čak 330 odsto u Srpskoj, odnosno oko 150 odsto na nivou BiH.\nStevanović je rekao Srni, nakon današnjeg sastanka Koordinacionog tijela za praćenje kretanja migranata u Banjaluci, da su u Republici Srpskoj migranti izvršili osam krivičnih djela, pri čemu nije pričinjena velika šteta.\nOn je istakao da Policija Republike Srpske pomno prati dešavanja u Unsko-sanskom kantonu i preduzimaće sve aktivnosti na sprečavanju bilo kakve eskalacije ove krize.\nStevanović je naglasio da Koordinaciono tijelo apeluje da se i Savjet ministara u tehničkom mandatu i drugi organi na nivou BiH maksimalno uključe u ovaj posao.\nOn je ponovio stav Srpske da neće prihvatati migrante na svojoj teritoriji, niti na bilo koji način, iz sopstvenih ili sredstava međunarodne zajednice, graditi migrantske kampove.\n"Republika Srpska se vješto i kvalitetno bori sa migrantskom krizom - posredstvom Policije Republike Srpske odvraća veliki broj migranata, ali isto tako vodi računa da bezbjednost građana i imovine očuva na razumnom nivou", rekao je Stevanović Srni nakon danas održanog sastanka Koordinacionog tijela za praćenje kretanja migranata.\nOn je napomenuo i da na teritoriju Republike Srpske neće dolaziti policijske agencije iz Federacije BiH.\n"Policija Srpske i Koordinaciono tijelo imaju sasvim dovoljne kapacitete, u saradnji sa lokalnim upravama, da se bore sa migrantskom krizom", dodao je Stevanović.\nKada je riječ o procesuiranju migranata, Stevanović kaže da Policija Srpske u kontaktu sa tužilaštvima na tome mnogo radi.\nStevanović je apelovao na građane da se ne bave krijumčarenjem ljudi, jer je, podsjeća, veliki broj osoba pred Sudom BiH već optužen za ovakva krivična djela.\nmigranti migracije imigranti


Radio România Internaţional/ Aktuelnosti/ Rumunija u izveštaju „Evropskog Semestra“\nRumunija u izveštaju „Evropskog Semestra“\nOgraničeni napredak – ovo je lajtmotiv izveštaja koji je Evropska Komisija sastavila i objavila u sredu o načinu na koji je Rumunija razmotrila preporuke Brisela na ekonomskom, socijalnom i zakonodavnom nivou.\nOgraničeni napredak – ovo je lajtmotiv izveštaja koji je Evropska Komisija sastavila i objavila u sredu o načinu na koji je Rumunija razmotrila preporuke Brisela na ekonomskom, socijalnom i zakonodavnom nivou. Prema ovom dokumentu, ove godine Bukurešt će trebati da načini značajne napore po pitanju poštovanja fiskalnih obaveza i naplaćivanju poreza, da bi mogao da dostigne srednjoročni budžetski cilj. Rumunija će takođe morati da efikasnije suzbije rad na crno. Druga neispunjena preporuka Evropske Komsiije je donošenje zakona o izjednačavanju starosne granice za penzionisanje kod muškaraca i žena.\nPrema Briselu, takođe je neophodno poboljšanje pristupa kvalitetnom opštem obrazovanju, naročito kad je reč o deci iz ruralnog područja. U zdravstvenom sektoru, Rumunija će morati da nastavi sa borbom protiv neformalnog plaćanja i da favorizuje ambulantno lečenje. Rumunija je načinila ograničeni napredak kad je reč o usvajanju zakona koji osiguravaju postojanje profesionalnih i nezavisnih javnih službenika, kao i po pitanju jačanja hijerarhizacije u zavisnosti od prioriteta kad je reč o javno-investicionim projektima i o njihovoj pripremi. Štaviše, „zakonodavne mere usvojene u 2017. godini su preokrenule značajan napredak po pitanju korporativnog upravljanja državnih kompanija, što ukazuje na značajan povratak na ranije reforme“, kaže se u izveštaju Evropske Komisije.\nKomentatori iz Bukurešta smatraju da je ipak najzabrinjavajući signal iz Brisela onaj koji se odnosi na Pravosudje. „Nepovredivost napretka u borbi protiv korupcije u Rumuniji odskora je u opasnosti“ – upozorava komisija Unije, prema kojoj želja levičarske većine u Parlamentu da izmeni zakonodavstvo i njihov jak pritisak na sudije „rizikuje da utiče na nezavisnost pravosudnog sistema i da uništi napretke načinjene u poslednjih deset godina“. Ministar spoljnih poslova iz Bukurešta isprva je primetio ono što je pozitivno i rekao je da izveštaj o državi potvrđuje zabeleženi prošlogodišnji ekonomski napredak Rumunije, tendenciju jačanja javnih investicija i poboljšanje potencijala rasta, kao i uslove na tržištu rada.\nEvropska Komisija je smestila Rumuniju među države članice bez makroekonomskih neravnoteža – kaže još rumunska diplomatija. U seldećem periodu, Evropska Komisija će razgovarati o sadržaju izveštaja i organizovaće bilateralne sastanke sa svakom zemljom članicom, a krajem maja, u zavisnosti od zaključaka, Evropska Komisija će dati nove preporuke.


Počeci rada Radničkog univerziteta „Novi Beograd“ – Osnivanje i razvoj Visoke tehničke škole | Kompjutersko-mašinsko inženjerstvo\nSledeća faza bio je razvoj kada smo – Akreditovani smo kao Visoka tehnička škola strukovnih studija sa tri studijska programa na osnovnim strukovnih studijama:\nKompjuterizovani proizvodni sistemi;\ntri studijska programa na specijalističkim strukovnim studijama:\nIndustrijsko inženjerstvo i\nEnergetska efikasnost i čista energijaJedan studijski program na master strukovnim studijama : Kompjuterski mašinski sistemi.\nŠkola je akreditovala i Visokoškolsku jedinicu u Valјevu\nPoslednja faza u razvoju desila se 2019. godine kada je Škola postala deo Akademije tehničkih strukovnih studija Beograd sa Odsekom KOMPJUTERSKO-MAŠINSKO INŽENJERSTVO sa tri studijska programa na OSNOVNIM strukovnim studijama:\njedan studijski program na SPECIJALISTIČKIM strukovnim studijama:\njedan studijski program na MASTER strukovnim studijama:\nKompjuterski mašisnki sistemi.\nU okviru Akademije tehničkih strukovnih studija Beograd,Odsek upisuje i studente u Visokoškolsku jedinicu van sedišta Akdemije u Valjevu:\nKompjuterski mašinski sistemi.\nOne Response to “Počeci rada Radničkog univerziteta „Novi Beograd“ – Osnivanje i razvoj Visoke tehničke škole”\nHvala vam na ovom korisnom i lepom podsecanju na vaznu ustanovu koja je nama Novobeogradjanima uvek prirasla za srce.


Derbi Veprova i Zmajeva za prvo mesto – Wild Boars Kragujevac\nU derbiju neporaženih timova, aktuelni šampioni Srbije, Kragujevac Wild Boarsi, gostuju beogradskim Blue Dragonsima, u subotu od 16 časova, u Jajincima.\nI dok Kragujevčani imaju trenutno najefikasniji napad u ligi (125 poena), Zmajevi su primili najmanje poena (21). U tom segmentu odbrana Veprova je na drugom mestu (39), dok je napad Beograđana tek peti (91).\nMeđutim, taj napad gostiju biće umnogome oslabljen odlaskom američkog kvoterbeka Ijana Mekginisa, koga će zameniti devetnaestogodišnji seniorski i juniorski reprezentativac Srbije, Aleksa Đokić. On je praktično vođstvo napada preuzeo na startu utakmice sa Pančevom (48:6), u kojoj je još jednom pokazao da će klub na njega moći ozbiljno da računa u budućnosti.\nOve sezone udarni tandem Zmajeva čine Mladen Zlatić i Milan Nikolić, koji su stigli iz vršačkih Lavova. Oni su trenutno najefikasniji igrači lige na svojim pozicijama – Zlatić je upisao 11 pasova za tačdaun, a Nikolić mu je glavna meta bio čak šest puta. U hvatačkom korpusu su i Amerikanac Kori Vilijams, bivši reprezentativac Pavle Plamenac, Dušan Ćurčić…\nI odbrana Beograđana je značajno pojačana u ovoj sezoni. Tu je nekolicina sadašnjih i bivših reprezentativaca, poput Miloša Josovića, Lazara Bogićevića i Nebojše Rajkovića, ali i dva stranca – Amerikanac Marvin Dezir i Letonac Karlis Gustavs Brauns.\nOstaje da se vidi da li je sve to dovoljno da Zmajevi prvi put u istoriji savladaju Veprove, koji su dobili svih 10 dosadašnjih duela.


Rajko Grlić dobitnik nagrade "Aleksandar Lifka"\nRajko Grlic nagrada Palic film festivala\n08.07.2019. / 17:29\nUpravo gledate Pol bebe otkriven na Burdž Kalifi, sve koštalo 74.000 funti! 0 Viral Pre 2 min Ima bezbroj načina da napravite gender reveal žurku, ali malo koji uključuje najvišu zgradu na svetu! Da je i to...\nUpravo gledate Dragana Džajić: Nisam izgledala fenomenalno nakon porođaja 1 Viral Pre 3 min Život Dragane Džajić, ćerke fudbalske legende Dragana Džajića, mediji sa velikim interesovanjem prate još od...\nUpravo gledate Srpkinja ima najveću guzu na svetu! 11 Viral Pre 3 min Veliki atributi su već duže vreme u modi, a svi ih uglavnom vezuju za Kardašijan sestre. Ipak, da uvek može gore od...


FBiH: U protekla 24 sata registrirano 249 slučajeva COVID-19, prijavljeno 10 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 249 slučajeva COVID-19, prijavljeno 10 smrtnih ishoda\nObjavljeno: 01.05.2021 ; Ažurirano: 01.05.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.544 uzorka, od kojih je 249 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Zeničko-dobojskom.\nU Federaciji BiH do sada je testirano ukupno 630.746 uzoraka, a COVID-19 je potvrđen kod 130.618 osoba. Zaključno s današnjim danom, u Federaciji BiH je evidentiran oporavak 112.516 pacijenata. U protekla 24 sata evidentiran je oporavak 260 pacijenata.\nU protekla 24h, Zavodu za javno zdravstvo Federacije BiH prijavljeno je 10 smrtnih ishoda. S današnjim danom, broj smrtnih ishoda na području Federacije BiH je 4.919.


Sutra štrajk i na aerodromu u Frankfurtu › Made-in-Germany.rs\nNemački sindikat Ver.di je tokom vikenda pozvao i radnike obezbeđenja na aerodromu u Frankfurtu da sutra prekinu sa radom i stupe u štrajk, a nakon već održanih protesta njihovih kolega na aerodromima u Berlinu, Diseldorfu, Kelnu i Štutgartu.\nSindikat koji u okviru bitke za povećanje plata pregovara u ime 23.000 radnika obezbeđenja, saopštava da bi zaposleni na frankfurtskom aerodromu, najvećoj nemačkoj vazdušnoj luci, u utorak trebalo da napuste svoja radna mesta u periodu od 02:00 sata do 20:00 časova, prenosi agencija Asošiejted pres.\nU saopštenju operatera frankfurtskog aerdoroma, kompanije „Fraport“, se navodi da se očekuju ozbiljni poremećaji, zbog čega se putnicima preporučuje da ne dolaze na aerodrom tokom perioda trajanja štrajka. Transfer između letova će, kako se navodi, verovatno biti omogućen, ali se putnici upozoravaju da će se možda suočiti sa odlaganjima i poremećajima.\nU Nemačkoj je zbog prošlonedeljnih štrajkova radnika obezbeđenja na aerodromima u Diseldorfu, Kelnu i Štutgartu bilo otkazano više od 640 letova. U sindikatu navode da još uvek čekaju ponudu poslodavaca u pregovorima vezanim za povećanje zarada, a da će pregovori biti nastavljeni 23. januara, navodi agencija Rojters.


Džon Mekejn i Lindzi Grejem\nNova vlada u Kijevu je zatražila vojnu pomoć od SAD nakon što su, kako navodi AFP "ruske snage izvršile invaziju na ukrajinsko poluostrvo Krim i priključile ga, čime je stvorena napetost u regionu". Pentagon je ranije saopštio da će Ukrajini slati samo vojnu opremu ali ne i smrtonosno oružje.\nRepublikanski senatori Mekejn i Grejem, navodeći da se ruska vojska gomila u blizini granice s Ukrajinom, smatraju da je ruski predsednik Vladimir Putin time zapretio i da na to mora da bude odgovoreno.\nTa pomoć treba da bude "manje oružje, municija, kao i odbrambeno oružje, kao što su protivoklopni i protivavionski sistemi", kao i zaštitna oprema i pomoć na planu jačanja obaveštajnih kapaciteta.\n"Niko ne opovrgava da je Rusija vojno jača od Ukrajine", naveli su senatori, ali Zapad mora da reaguje sada "jer je prava stvar žrtvama agresije dati bolja sredstva za odbranu njihove suverene teritorije protiv daljih akata agresije".\n"Događaji na Krimu i rastuća ruska pretnja na istoku Evrope, mora da bude poziv za buđenje NATO", istakli su oni.\nObama je danas poručio Rusiji da povuče vojsku i počne pregovore o načinu rešenja krize, navodi AFP. Mekejn i Grejem su međutim upozorili da je sada razborito, a "Imajući u vidu Putinovu istoriju laži i agresije, da se sada spremamo i na najgore".\nFrancuska agencija je prenela da su dvojica senatora tražili od Bele kuće da naoruža sirijske pobunjenike koji se bore protiv sirijskog režime predsednika Bašara al-Asada, kojeg Rusija podržava u tamošnjem građanskom ratu.


Interesi Srpske pre svega | TV KANAL 9 NOVI SAD\nNaslovna KOMŠIJE BIH Interesi Srpske pre svega\nInteresi Srpske pre svega\nVIDEO K9: Ustavni sud Bosne i Hercegovine je juče donetom odlukom da je vlast u Federaciji BiH uspostavljena zakonito 2014-te i da nisu sporne njene odluke, sprečio haos koji bi usledio u toj zemlji, ali je i dao preporuku kako da se ta situacija reši. Ovo je, između ostalog, u emisiji Otvoreni ekran naveo Igor Crnadak, ministar inostranih poslova BiH koji je, komentarišući sankcije koje su Sjedinjene Američke Države uvele Miloradu Dodiku, rekao kako se nada da ishod šahovske partije koju Dodik godinama igra sa američkom administracijom neće ugroziti vitalne interese Republike Srpske.\nUstavni sud BiH juče je naveo je da je kao neutemeljen odbijen zahtev 30 poslanika Narodne skupštine Republike Srpske koji su upozorili da, umesto 17 poslanika iz srpskog naroda u gornjem Federalnom Domu naroda, kako je to propisano Ustavom Federacije BiH, klub srpskog naroda čini 13 poslanika i da četiri poslanička mesta u Klubu srpskog naroda nisu popunjena.\nPostoji više razloga, ukazao je ministar inostranih poslova BiH, zbog kojih ta mesta nisu popunjena do kraja nakon prethodnih izbora 2014. godine.\n“Ima tu, sa jedne strane blokada, koje su tihe blokade, niko vam ne izađe i kaže ‘mi nećemo Srbe na tim pozicijama’. Međutim, ima isto tako i nedostatka političke inicijative od strane Srba i njihovog političkog angažmana i to je činjenica. Nažalost, ja moram reći da mene nije iznenadila odluka (Ustavnog suda BiH), jer bi drugačija odluka značila potpunu blokadu života u Federaciji BiH”, naveo ej Crnadak.\nDrugačija odluka Ustavnog Suda BiH značila bi da je sve nakon izbora 2014. što se radilo u Federaciji BiH, zapravo nezakonito i neustavno, uključujući i samu vladu drugog entiteta, a time i sve potonje zakone, imenovanja i odluke koje je ta vlada donosila u tom periodu, rekao je ministar Crnadak. On je naveo kako lično misli da su argumenti poslanika Republike Srpske bili dosta dobri, ali da bi bio veoma iznenađen da je Sud doneo drugačiju odluku. Crnadak je ukazao i da je Ustavni sud u svojoj odluci poručio nadležnim vlastima da pronađu mehanizam koji će obezbediti konstituisanje Federalnog Doma naroda u punom sastavu.\n“Ja mislim da je Ustavni sud pokušao ovde da odigra jednu ulogu nekoga ko će otprilike rećo ovako: ‘Ljudi, ovo nije u redu, ali nemojte da poništavamo sve što je do sad bilo jer ćemo ući u haos, ali isto tako, evo, zadajemo neku vrstu pravca kako da se to sredi, pa da nakon sledećih izbora nemamo ovakvu situaciju’. Dakle, ja isto tako mislim da mora da postoji način da, kada ne popunite ta mesta u Domu naroda da ima neka procedura, neki mehanizam koji to pitanje rešava, makar da ti ljudi dođu iz lokalnih zajednica, iz opštinskih parlamenata, iz gradskih skupština”, kazao je Crnadak.\nKomentarišući odluku SAD o uvođenju sankcija predsedniku Republike Srpske, on je istakao da su one usmerene lično na Milorada Dodika, a ne protiv Republike Srpske, ali da će se posledice sigurno osetiti.\n“Ne bi bilo dobro da on u to uvuče srpski narod u celini narodnu skupštinu Republike Srpske ili Vladu Republike Srpske. Mislim da bi to Republiku Srpsku vodilo u izolaciju, što bi bilo jako loše. I druga stvar koja je ovde važna na početku oko ove cele situacije, da kažem, to je da je, nakon što je čuo za sankcije, gospodin Dodik odmah tražio proglašavanje američke ambasadorke’ personom non grata’. Mislim da je to pogrešna stvar, nije ona odredila sankcije, niti američka ambasada, iza sankcija stoji State Department, dakle, američka administracija sa sedištem u Vašingtonu”, istakao je Crnadak.\nAdministracija SAD nije neprijatelj ni Srbima, ni Srbiji ni Republici Srpskoj, rekao je podsećajući da je vest o sankcijama stigla na dan kada su predsednik Vlade Srbije razgovarao s američkim potpredsednikom Bajdenom, a predsednik Srbije s američkim ambasadorom u Beogradu.\n“Dakle, nema potrebe da se uvodi celi srpski narod, Republika Srpska, pa čak i Srbija u nekakvu krizu s Amerikancima oko ovoga. Ja očekujem da ovo ostane tamo odakle je problem i došao, a problem je došao zbog odnosa kakav jeste bio između gospodina Dodika i američke administracije, a to je već dugi niz godina jedna partija šaha, jedna igra živaca u kojoj smo sada došli u ovu situaciju u koju smo došli”, rekao ej ministar inostranih poslova BiH.\nCrnadak je istakao da mu je, kao Srbinu koji dolazi iz Banjaluke, stalo da predstavlja sve ljude iz BiH, ali i da se uvažava Republika Srpska, Dejtonski sporazum, dvoentitetsko uređenje, nezaobuilazna uloga RS u procesu evropskih integracija BiH, a SAD, kako je rekao, poštuju te ključne stvari, uključujući i entitetsko glasanje koje je jedan od glavnih mehanizama zaštite srpskog naroda u procesima odlučivanja u BiH.\nStoga je u interesu RS saradnja sa međunarodnom zajednicom i SAD u cilju iznalaženja najboljih rešenja i za RS i za BiH, zaključio je Crnadak.\nPrethodni tekstDvoje poginulih u udesu na autoputu BG-Šid\nSledeći tekstProširenje OŠ “Nikola Tesla”


Cvijanović: Vlada za šest mjeseci da napravi potrebne zakone - Leutar.net\nCvijanović: Vlada za šest mjeseci da napravi potrebne zakone\n– Predsjednik Republike Srpske Željka Cvijanović izjavila je da je Republika Srpska spremna za vraćanje oduzetih nadležnosti, te da je vrijeme da se vidi šta su pravi uzroci problema, te šta je dobijeno prenosom nadležnosti.\n„To su pitanja koja zaslužuju širu elaboraciju i svaki poslanik Narodne skupštine i konačno svaka politička partija treba tom pitanju da priđe na odgovarajući način. To su očekivanja naših građana“, rekla je Cvijanovićeva sinoć za RTRS.\n„Ta rješenja treba da omoguće da sistem funkcioniše, da niko nikom ništa ne uzurpira, da niko nikoga ne maltretira i da se svi zajedno uputimo u ona najvažnija pitanja kojima se rješavaju najvažniji problemi građana“, napomenula je Cvijanovićeva.\n„Što se tiče Hravata u BiH mi smo dobili jasne poruke da su oni spremni da razgovaraju o svakom važnom pitanju, ali kad je riječ o bošnjačkim političarima, lider SDA Bakir Izetbegović je rekao da entiteti nemaju o čemu da pričaju“, navela je Cvijanovićeva.\n„Za mene je to vrlo jasna stvar. Ovdje se treba vratiti nastojanjima da se oživi bilo kakav razgovar u BiH, jer bi taj razgovor mogao da nas dovede do određenog rješenja“, smatra Cvijanovićeva.


Otvorena 20. smotra likovnih umetnika amatera Vojvodine - Sirmiuminfo\nOtvorena 20. smotra likovnih umetnika amatera Vojvodine\nSremska Mitrovica – U nedelju 24. novembra, u Galeriji „ Lazar Vozarević”, u Sremskoj Mitrovici, otvorena je Izložba 20. smotre likovnih umetnika amatera Vojvodine, u organizaciji ustanove za negovanje kulture „Srem”. Izloženo je preko sto radova iz šest zonskih centara cele Vojvodine.\nU ime suorganizatora, Saveza umetničkog stvaralaštva amatera Vojvodine, slikarima se obratio sekretar Savo Mučibabić, koji je najavio predsednika selektorske komisije Danijela Babića, koji je saopštio rezultate žiriranja. Selektorska komisija u sastavu: Jelena Sekulić- Voljanek, diplomirani slikar, Marija Vuruna, istoričar umetnosti i Danijel Babić, diplomirani slikar, doneli su sledeću odluku:\nIzložba je otvorena do petka, 29. novembra 2019. Godine.\nU umetničkom delu Programa učestvovali su: Todora Stojinović, Ivana Munđa i Vuk Muškinja. Program je vodila Dajana Savićević.